
Un cuvânt de la editor 


Acum patruzeci de ani, Neville a adăugat note cu mâna lui pe copia sa personală a 
nou-publicatei Puterea conștiinței. Transferând acea copie editurii DeVorss & Company în 
scopul unei noi tipăriri, fiica lui Neville, Victoria Goddard, a autentificat scrisul de mână 
ca fiind al tatălui său şi a autorizat publicarea unei noi ediţii ce include aceste note. 


Aceste adăugiri sunt în număr de douăzeci, variind de la câteva rânduri lungime 
până la înlocuirea unui singur cuvânt cu altul. Acest din urmă caz, însă, aşa concis cum e, 
conferă o schimbare semnificativă în înţelesul textului. Într-adevăr, notele lui Neville 
clarifică pretutindeni ce a intenționat să spună şi pe alocuri transmite înțelesuri și îndrumări 
importante — atât de mult, încât în imediat următoarea sa lucrare, Awakened Imagination 
[Imaginație trezită], va încorpora pe unele dintre acestea. 


Răsfoind prin copia lui Neville a acestei cărți, am dat peste o fotografie de-ale sale în 
uniformă militară, inserată ca semn de carte. Era datată 1943 și, pe verso, purta propria sa 
inscripţie ca dovadă că acesta era soldatul menţionat în studiul de caz 1 (p. 40). Iar Vicki 
Goddard a confirmat presupunerea mea că studiul de caz 2 (p. 43) este tot autobiografic, 
deşi într-un sens mult mai larg. De observat că numele de familie al lui Neville, Goddard, 
este dat aici ca Lordard. 


Atari sunt plăcerile jocului de-a detectivul literar, deși trebuie admis că sunt mult 
sporite de faptul de a avea propria copie de lucru a autorului cărții la îndemână. Cu 
siguranţă el este foarte viu în lucrarea sa tipărită, dar, curios, mai mult în adăugirile sale pe 
care le găsim ici şi acolo. Cititorul le va găsi pe acestea tipărite în corpul textului, 
înconjurate de paranteze, din moment ce, în fiecare caz, se vedea clar unde le era locul. 


Cu gândul că metafizica strălucită a lui Neville poate fi, pentru învăţăceii ei, încă şi 
mai vitală, De Vorss & Company a scos această ediţie unică a Puterii conștiinței. Un cuvânt 
de apreciere şi gratitudine e datorat lui Vicki Goddard pentru asistenţa ei generoasă. 


ARTHUR VERGARA, 
Editor 


Capitolul unu 
EU SUNT 


Iar tot ce este pe faţă, se descoperă prin lumină, 
Căci tot ceea ce este descoperit, lumină este. 
Efeseni 5:13,14 


„Lumina” este conştiența. Conştienţa este una, manifestând în legiuni de forme sau 
niveluri ale conştienței. Nu e nimeni care să nu fie tot ceea ce este, căci conştiența, deşi 
exprimată într-o serie infinită de niveluri, nu este divizibilă. Nu există separare reală sau 
întrerupere în conştientă. EU SUNT nu poate fi divizat. Mă pot concepe a fi un om bogat, 
un cerşetor sau un hoţ, dar centrul fiinţei mele rămâne aceeași, indiferent de conceptul pe 
care-l am despre mine. În centrul manifestării există numai un EU SUNT manifestând în 
legiuni de forme sau concepte de sine şi „EU SUNT cel ce/ceea ce EU SUNT”. 


EU SUNT este auto-definiţia absolutului, temelia pe care totul se sprijină. EU SUNT 
este prima substanță cauzală. EU SUNT este auto-definiţia lui Dumnezeu. 


„EU SUNT/Cel ce este m-a trimis la voi.” /leșirea/Exodul 3:14] 
„EU SUNT CEL CE SUNT.” /leșirea/Exodul 3:14] 
„Stai neclintit și cunoaşte că EU SUNT Dumnezeu.” [Psalm 45:10] 


EU SUNT este o trăire a conștienţei permanente. Însuși centrul conştienţei este 
trăirea că EU SUNT. Aș putea uita cine SUNT EU, unde SUNT EU, ce SUNT EU, dar nu 
pot uita că EU SUNT. Conștiința de a fi rămâne, indiferent de măsura în care am uitat cine, 
unde sau ce SUNT. 


EU SUNT este acel ceva care, printre nenumărate forme, e mereu același. Această 
măreață descoperire a cauzei revelează că, bună sau rea, omul este de fapt arbitrul propriei 
sale sorți şi că propriul său concept despre sine este cel care determină lumea în care 
trăieşte [şi conceptul său despre sine reprezintă reacţiile lui la provocările vieţii]. Cu alte 
cuvinte, dacă experimentezi o proastă sănătate, cunoscând adevărul despre cauza acesteia, 
nu poţi atribui boala altor motive în afara aranjamentului specific de substanţe-cauză de 
bază, un aranjament care [a fost produs de reacţiile tale în faţa vieţii] şi este definit de 
conceptul „EU SUNT nesănătos” al tău. lată de ce ţi se spune, „Cel slab să zică: „EU 
SUNT tare!” (Ioel/loil 3:10/4:10), fiindcă, prin această asumpție, substanța-cauză - EU 
SUNT - este rearanjată şi trebuie, astfel, să manifeste ceea ce rearanjarea ei afirmă. Acest 
principiu guvernează fiecare aspect al vieţii tale, fie el social, financiar, intelectual sau 
spiritual. 


EU SUNT este acea realitate către care, indiferent ce se întâmplă, trebuie să ne 
întoarcem pentru a găsi o explicaţie a fenomenelor vieţii. Este conceptul despre sine al lui 
EU SUNT cel care determină forma şi scenariul existenței sale. 


Totul depinde de atitudinea omului în ceea ce-l priveşte; ceea ce nu va afirma ca 
fiind adevărat despre sine nu se poate manifesta în lumea lui. Anume, conceptul tău despre 
tine, cum ar fi „EU SUNT puternic”, „EU SUNT în siguranţă”, „EU SUNT iubit”, 
determină lumea în care trăieşti. Cu alte cuvinte, când spui, „EU SUNT un bărbat, EU 
SUNT un tată, EU SUNT un american”, nu defineşti EU SUNT-uri diferite; defineşti 
concepte sau aranjamente diferite ale unicei substanțe-cauză — unicul EU SUNT. Chiar și 
în fenomenele naturii, dacă pomul ar fi articulat, ar spune, „EU SUNT un pom, un măr, un 
pom fructifer”. 


Când ştii că singura, unica realitate este conştienţa — concepându-se pe sine a fi ceva 
bun, rău sau indiferent şi devenind ceea ce s-a conceput pe sine a fi — te eliberezi de tirania 
altor cauze, de credinţa că sunt cauze externe propriei tale minţi care îţi pot afecta viaţa. 


In starea de conștiență a individului se găseşte explicaţia fenomenelor vieţii. Dacă 
altul ar fi conceptul omului despre sine, totul în lumea lui ar fi diferit. Conceptul lui despre 
sine fiind ceea ce este, totul în lumea sa trebuie să fie așa cum este. 


Astfel, e limpede din plin că este doar un EU SUNT şi tu eşti acel EU SUNT. Şi în 
timp ce EU SUNT e infinit, tu, prin conceptul despre tine, afişezi numai un aspect limitat al 
infinitului EU SUNT. 


Construieşte odăi tot mai mărețe, 
O, sufletul meu, 
Odată cu rotirea grăbită a anotimpurilor! 
Lasă-ţi trecutul încovoiat! 

Fă fiecare nou templu mai semeţ 
decât cel de dinainte, 
Închide-te din ceruri cu o 
boltă tot mai întinsă 
Până ce în lungime ești liber, 
Lăsându-ţi strâmta cochilie lângă 
A vieţii neliniştită mare! 


[Oliver Wendell Holmes, Sr., „The Chambered Nautilus” ] 


Capitolul doi 
CONȘTIENŢĂ 


Numai printr-o schimbare a conștienţei, schimbându-ți în mod real conceptul despre 
sine, poţi „construi odăi tot mai măreţe” — manifestările conceptelor tale tot mai înalte. 
(Prin manifestare se înţelege experimentarea rezultatelor acestor concepte în lumea ta.) 
Este de importanță vitală să înţelegem ce este conștienţa de fapt. 


Motivul stă în faptul că singura, unica realitate este conștiența, prima și numai una 
substanță-cauză a fenomenelor vieții. Nici un lucru nu are existenţă pentru om decât prin 
conștienţa pe care o are el asupra acelui lucru. Aşadar, către conştienţă trebuie să te întorci, 
fiindcă este singurul temei prin care fenomenele vieţii se pot explica. 


Dacă acceptăm ideea unei cauze primare, ar urma că evoluția acelei cauze nu ar 
putea rezulta niciodată în altceva străin sieşi. Adică, dacă substanța-cauză primară e 
lumina, toate evoluţiile ei, roadele şi manifestările, ar rămâne lumină. Prima substanță- 
cauză fiind conştienţa, toate evoluţiile ei, roade și fenomene, trebuie să rămână conştienţă. 
Tot ce s-ar putea observa ar fi o formă mai joasă ori mai înaltă sau variaţii ale aceluiaşi 
lucru. Cu alte cuvinte, dacă propria ta conștiință este singura realitate, trebuie să fie și 
singura substanţă. Prin urmare, ceea ce îți pare ca fiind circumstanțe, condiții și chiar 
obiecte materiale este de fapt numai produsul propriei tale conștiențe. Natura, atunci, ca 
lucru sau complex de lucruri externe minţii tale, trebuie respinsă. Tu şi mediul tău nu puteți 
fi priviţi ca existând separat. Tu şi lumea ta sunteţi una. 


Aşadar, trebuie să te întorci de la aparenţa concretă a lucrurilor spre centrul subiectiv 
al lucrurilor, conștienţa ta, dacă doreşti cu adevărat să cunoşti cauza fenomenelor vieţii şi 
cum să foloseşti cunoaşterea asta pentru a-ţi realiza cele mai de preţ vise. În mijlocul 
contradicțiilor, antagonismelor şi contrastelor aparente ale vieţii tale, este un singur 
principiu în acțiune, numai conştienţa ta operând totul. Diferenţa nu constă în varietatea 
substanţei, ci în varietatea aranjamentului aceleiaşi substanţe-cauză, conştienţa ta. 


Lumea se mișcă din necesitate nemotivată. Prin aceasta se înțelege că nu are un 
motiv în sine, ci se află sub necesitatea de a manifesta conceptul tău, aranjamentul minţii 
tale — iar mintea ta este întotdeauna aranjată în imaginea a tot ceea ce crezi şi consimțţi tu 
ca fiind adevărat. 


Bogatul, săracul, cerşetorul sau hoţul nu sunt minţi diferite, ci aranjamente diferite 
ale aceleiaşi minţi, în același sens în care o bucată de oţel, când e magnetizată, diferă nu în 
substanță de starea ei demagnetizată, ci în aranjamentul şi ordinea moleculelor sale. Un 
singur electron rotindu-se într-o orbită anume stabileşte unicitatea magnetismului. Când 
bucata de oţel sau orice altceva se demagnetizează, electronii ce gravitează nu se opresc. 
Aşadar, magnetismul nu a dispărut din existență. S-a produs numai un rearanjament al 
particulelor, astfel încât ele nu mai produc un efect exterior sau perceptibil. 


Când particulele sunt aranjate la întâmplare, amestecate în toate direcțiile, substanța 
se spune că este demagnetizată; dar când particulele sunt rânduite în categorii astfel încât o 
parte se îndreaptă într-o direcție, substanţa este un magnet. Magnetismul nu e generat; este 
afişat. 

Sănătatea, bogăția, frumuseţea şi geniul nu sunt create; ele sunt numai manifestate 
prin aranjamentul minţii tale — adică, prin conceptul tău despre tine [şi conceptul tău despre 
tine este tot ceea ce accepți şi consimţi ca fiind adevărat. La ce consimți poate fi descoperit 
numai printr-o observaţie necritică a reacțiilor tale la viață. Reacţiile tale descoperă unde 
trăieşti psihologic; şi unde trăieşti psihologic determină cum trăieşti aici, în lumea vizibilă 
exterioară]. Importanţa acestui lucru în viaţa ta de zi cu zi ar trebui să fie evidentă imediat. 


Natura de bază a cauzei primare este conştiența. Așadar, substanța fundamentală a 
tuturor lucrurile este conștiența. 


Capitolul trei 
PUTEREA ASUMPŢIEI 


Principala amăgire a omului este convingerea lui că sunt alte cauze în afara 
conștienţei sale. Tot ce i se întâmplă omului — tot ce i se face, tot ce vine spre el — i se 
întâmplă ca rezultat al stării sale de conştiență. Conştienţa omului este tot ceea ce crede și 
doreşte și iubeşte, tot ceea ce crede el ca fiind adevărat şi îi consimte. De aceea o 
schimbare a conștienţei e necesară înainte de a-ţi putea schimba lumea exterioară. Ploaia 
cade ca rezultat al unei schimbări de temperatură în straturile înalte ale atmosferei şi, în 
mod similar, o schimbare de circumstanţe se produce ca rezultat al unei schimbări în starea 
ta de conştienţă. 


Să vă schimbaţi prin înnoirea minţii. [Romani 12:2] 


Pentru a te schimba, întreaga temelie a gândurilor tale trebuie schimbată. Dar 
gândurile tale nu se pot schimba până ce nu ai idei noi, fiindcă gândești pornind de la idei. 
Toată transformarea începe cu o dorinţă intensă, arzătoare, de a te transforma. Primul pas 
în „înnoirea minţii” este dorința. Trebuie să vrei să fii altfel [şi intenționează să fii] înainte 
de a putea începe să te schimbi pe tine însuţi. Apoi trebuie să-ți faci visul viitor un fapt 
prezent. Faci asta însușindu-ți sentimentul dorinţei tale deja împlinite. Dorind să fii altfel 
decât eşti, creezi un ideal al persoanei care vrei să fii şi îți asumi că ești deja acea 
persoană. Dacă se persistă în această asumpțţie până ce devine trăirea ta dominantă, 
obţinerea idealului tău este inevitabilă. Idealul pe care speri să-l atingi este mereu pregătit 
pentru incarnare dar, dacă tu nu-i oferi suportul parental, este incapabil de a se naşte. 
Așadar, atitudinea ta ar trebui să fie una în care, dorindu-ţi deja să exprimi o stare mai 
înaltă — tu singur accepţi sarcina incarnării acestei noi şi mai măreţe valori a sinelui tău. 


Dând naştere idealului tău, trebuie să ţii în minte faptul că metodele cunoaşterii 
mentale şi spirituale sunt complet diferite. Acesta e un punct care e înţeles cu adevărat de 
probabil nu mai mult de o persoană dintr-un milion. Cunoşti mental un lucru uitându-te la 
el din afară, comparându-l cu alte lucruri, analizându-l şi definindu-l |gândindu-te la el]; pe 
când spiritual, poţi cunoaşte lucrul numai devenind lucrul [numai gândind din el]. Trebuie 
să fii lucrul în sine şi nu numai să vorbeşti despre el sau să-l priveşti. Trebuie să fii ca 
fluturele de noapte în căutarea idolului său, flacăra, şi care, sub impulsul dorinţei lui 
sincere, plonjează imediat în focul sacru, învelit în propriile aripi, până ce devine o culoare 
şi o substanţă cu flacăra. 


Numai acela cunoscut-a flacăra, cel ce-a ars în ea, 
şi numai el ţi-ar putea spune, acela ce nu s-a mai întors nicicând pentru a spune. 
[,„, Parlamentul păsărilor”, de Farid ud-Din Attar, tr. în l. eng. de Edward FitzGerald 
(1889), apud William Ralph Inge, „Credința: Religia personală şi viața evlaviei”] 


Aşa cum fluturele de noapte, în dorinţa lui de a cunoaște flacăra, a fost dispus să se 
distrugă pe sine, aşa şi tu trebuie să fii dispus, în devenirea ta, să mori actualului tău sine. 


Trebuie să fii conştient a fi sănătos dacă e să cunoşti ce e sănătatea. Trebuie să fii 
conştient a fi în siguranță dacă e să ştii ce e siguranța. 


Aşadar, pentru a incarna o nouă şi mai mare valoare despre tine, trebuie să-ți asumi 
că deja eşti ceea ce vrei să fii şi apoi să trăieşti cu credință în această asumpţie — care nu e 
incarnată în trup încă în viaţa ta — încrezător că această nouă valoare sau stare a conştienței 
se va incarna prin fidelitatea absolută a asumpţiei tale că deja eşti ceea ce vrei să fii. 
Aceasta e ceea ce înseamnă întregime, acesta e înțelesul integrității. Ele înseamnă 
resemnare, supunerea întregului sine sentimentului dorinței împlinite, cu certitudinea că 
acea nouă stare a conștienţei este reînnoirea minţii, cea care transformă. Nu există ordine în 
natură corespunzătoare acestei supuneri de bună voie a sinelui în fața idealului dincolo de 
sine. Așadar, e culmea nebuniei să aștepți incarnarea unui nou şi superior concept de sine 
să apară prin procese evolutive naturale. Ceea ce îi trebuie stării de conştienţă să îşi 
producă efectul, în mod evident, nu poate fi efectuat fără o asemenea stare de conştienţă și, 
în abilitatea ta de a-ţi asuma, de a-ţi însuşi sentimentul unei vieți mai bune, de a-ţi asuma, 
de a-ți însuşi un nou concept despre tine, posezi ceea ce restul naturii nu posedă — 
imaginaţie — instrumentul prin care tu îți creezi lumea. 


Imaginaţia ta este instrumentul, mijlocul prin care se efectuează mântuirea ta din 
robie, boală şi sărăcie. Dacă refuzi să-ţi asumi responsabilitatea incarnării unui nou şi mai 
înalt concept despre sine, atunci respingi mijlocul, singurul mijloc prin care se poate 
efectua mântuirea ta — anume, obținerea idealului tău. 


Imaginaţia este singura putere mântuitoare din univers. Totuşi, prin natura ta, îți e 
opțional dacă rămâi în conceptul de sine actual (o făptură flămândă tânjind după libertate, 
sănătate şi securitate) sau alegi să devii instrumentul propriei tale mântuiri, imaginându-te 
ca fiind ceea ce vrei să fii şi să-ţi satisfaci astfel foamea şi să te mântuiești. 


O, fii tare atunci şi viteaz, 
pur, răbdător şi onest; 
Munca ce-i a ta 
Nu lăsa în mâna altuia. 
Fiindcă puterea a toată trebuinţa 
E dată în credință 
Din fântâna dinlăuntrul tău — 
Împărăţia Cerurilor. 


Capitolul patru 


DORINŢĂ 


Schimbările care au loc în viaţa ta ca rezultat al schimbării conceptului tău despre 


tine întotdeauna par celui neiluminat ca fiind rezultatul, nu al schimbării conştienței tale, ci 
al norocului, al cauzelor externe sau al coincidenței. Totuşi, singura soartă ce-ţi 


guvernează viața este soarta determinată de propriile tale concepte, propriile tale 


asumpții; fiindcă o asumptie, deşi falsă, dacă se persistă în ea, se va întări în fapt. 


Idealul pe care-l cauţi şi speri să-l obţii nu se va manifesta, nu va fi realizat de către 
tine până ce nu-ţi vei fi imaginat că eşti deja acel ideal. Nu e altă scăpare pentru tine decât 
printr-o radicală transformare psihologică a sinelui tău, decât prin însuşirea de către tine a 
sentimentului dorinţei tale împlinite. Așadar, fă din rezultate sau împliniri testul crucial al 
abilității tale de a-ţi folosi imaginația. 


Totul depinde de atitudinea ta față de tine însuţi. Ceea ce nu vei afirma ca fiind 
adevărat despre tine nu poate fi niciodată realizat de către tine, fiindcă acea atitudine este 
singura condiţie necesară prin care îți realizezi scopul. 


Toată transformarea se bazează pe sugestie şi aceasta poate funcţiona doar atunci 
când te laşi complet deschis la o influenţă. Trebuie să te abandonezi idealului tău precum 
se abandonează o femeie dragostei, căci abandonul total al sinelui în faţa sugestiei este 
calea uniunii cu idealul tău. Trebuie să-ți asumi sentimentul dorinței împlinite până ce 
asumpţia ta are întreaga însufleţire senzorială a realităţii. 


Trebuie să-ți imaginezi că deja experimentezi ceea ce doreşti. Adică, trebuie să-ți 
asumi sentimentul, trăirea interioară a dorinței tale împlinite, până ce eşti posedat de 


ea, iar acest sentiment adună toate celelalte idei ale conştientei tale. 


Omul care nu e pregătit pentru plonjarea în asumpția dorinței împlinite cu credinţa 
că e singura cale de realizare a visului său nu este pregătit încă să trăiască în mod conştient 
prin legea asumpţiei, deşi nu e nicio îndoială că trăieşte prin legea asumpţiei inconştient. 


Insă pentru tine, care accepţi acest principiu și eşti pregătit să trăieşti asumându-ţi 
conştient faptul că dorinţa ta e deja împlinită, aventura vieţii abia acum începe. 


Pentru a atinge un nivel mai înalt al fiinţei, trebuie să-ți asumi un concept de sine 
mai înalt. 

Dacă nu te vei imagina pe tine ca fiind altceva decât ești, atunci rămâi cel care eşti, 
căci dacă nu credeți că EU SUNT EI, veţi muri în păcatele voastre. [loan 8:24] 


Dacă nu crezi că tu eşti El (persoana care vrei să fii), atunci rămâi aşa cum ești. 


Prin cultivarea sistematică fidelă a trăirii dorinței împlinite, dorința devine 
promisiunea propriei sale împliniri. Asumpţia sentimentului dorinţei împlinite face visul 
viitor un fapt actual. 


Capitolul cinci 


ADEVĂRUL CARE TE FACE LIBER 


Piesa vieţii e una psihologică, în care toate condiţiile, împrejurările şi evenimentele 
ei sunt aduse în ființă prin asumpţiile tale. 


Din moment ce viaţa ta este determinată de asumpţiile tale, eşti forțat să recunoşti 
faptul că eşti fie sclavul asumpțiilor tale, fie stăpânul lor. A deveni stăpânul asumpţiilor 
tale este cheia libertății şi fericirii de nedescris. Poţi obține această stăpânire prin control 
conştient deliberat al imaginaţiei tale. Îţi determini asumptiile astfel: 


Formează-ți o imagine mentală, un tablou al stării dorite, al persoanei care vrei să fii. 
Concentrează-ţi atenția pe sentimentul că deja ești acea persoană. Mai întâi, vizualizează 
imaginea în conştiența ta. Apoi simte-te pe tine a fi în acea stare ca și când a format în 
realitate lumea ta înconjurătoare. Prin imaginaţia ta, ceea ce a fost numai o imagine 
mentală se schimbă într-o realitate aparent solidă. 


Marele secret este o imaginare controlată şi o atenţie bine-susţinută focalizate 
ferm şi constant asupra obiectului ce trebuie obţinut. Nu se poate repeta niciodată 
suficient de mult faptul că, prin crearea unui ideal în sfera ta mentală, prin asumarea 
faptului că deja eşti acel ideal, te identifici cu el și astfel te transformi în asemănarea 
lui [gândind din ideal în loc să gândeşti la ideal. Toate stările sunt deja existente ca 
„Simple posibilităţi” atâta vreme cât ne gândim la ele, dar atotputernic de reale când 
gândim din ele]. 


Aceasta era ceea ce numeau învățătorii din vechime „Lăsarea în voia Domnului” sau 
„Rămânerea în Domnul” şi singurul test adevărat al „Rămânerii în Domnul” este că toţi cei 
ce chiar rămân sunt transformați, inevitabil, în asemănarea a ceea ce „au rămas” în 
conștiință [gândind din dorinţa deja împlinită]. Devii conform voii tale resemnate și voia ta 
resemnată este conceptul tău despre tine şi toate cele cărora le consimţi şi pe care le accepți 
ca fiind adevărate. 

Asumându-ţi sentimentul dorinței împlinite şi stăruind în acesta, iei asupra ta 
rezultatele acelei stări; neasumându-ți sentimentul dorinței tale împlinite, eşti mereu lipsit 
de rezultate. 


Când înţelegi funcția mântuitoare a imaginaţiei, ai în mâini cheia soluției tuturor 
problemelor tale. 

Fiecare etapă a vieţii tale este construită prin exerciţiul imaginației tale. Imaginaţia 
determinată, în sine, este mijlocitorul progresului tău, plinitorul viselor tale. Este începutul 
şi sfârşitul a toată creaţia. 


Marele secret este o imaginare controlată şi o atenţie bine-susţinută focalizate ferm 
şi constant asupra sentimentului dorinţei împlinite până ce îţi ocupă întreaga minte şi 
adună toate celelalte idei din conştiinţă. 


Ce dar mai măreț ţi se poate oferi, dacă nu să ţi se spună Adevărul care te va elibera 


[loan 8:32]? Adevărul care te face liber este acela că poţi experimenta în imaginaţie ceea 


ce doreşti să experimentezi în realitate, iar menţinând această experienţă în imaginaţie, 
dorinta ta va deveni o realitate. 


Eşti limitat numai de imaginaţia ta necontrolată şi lipsa atenției asupra sentimentului 
dorinţei tale deja împlinite. Când imaginarea nu e controlată şi atenţia nu e strunită asupra 
sentimentului dorinței deja împlinite, atunci nici un car de rugăciuni şi evlavii şi invocaţii 
nu vor produce efectul urmărit. 


Când poți chema la dorință orice imagine îți e pe plac, când formele imaginării tale 
îți sunt la fel de vii precum cele ale naturii, ai devenit stăpânul destinului tău. [Trebuie să 
încetezi să-ți risipeşti gândurile, timpul și banii. Totul în viață trebuie să fie o investiție.*] 


Viziuni ale frumuseţii şi splendorii, 
Forme ale unui neam demult apus, 
Sunete și feţe şi glasuri, 

Din cea de-a patra dimensiune a spaţiului — 
Şi prin necuprinsul univers, 
Gândurile noastre trec potcovite cu lumină — 
Unii îi spun imaginație, 

Iar alții îl numesc Dumnezeu. 


[Dr. George W. Carey, „The New Name” („Noul nume ”)] 


* Neville continuă aceasta cu data de 12 aprilie [19753. În Imaginaţie trezită (1954), 
el va scrie: „În dimineaţa lui 12 aprilie 1953, soţia mea a fost trezită de sunetul unei voci 
cu autoritate vorbind înlăuntrul ei şi spunând, „Trebuie să încetezi să-ți risipeşti gândurile, 
timpul şi banii. Totul în viaţă trebuie să fie o investiţie”. A risipi înseamnă a irosi, a cheltui 
nechibzuit, a împrăștia fără a aduna. A investi înseamnă a împrăștia cu un scop din care se 
aşteaptă profit. Această revelație a soției mele este despre importanţa momentului. Este 
despre transformarea momentului... Numai ce se face acum contează... Oricând ne asumăm 
sentimentul de a fi ceea ce vrem să fim, investim”. (Cap. 5, „Moneda raiului ”) — Editorul 


Capitolul şase 
ATENȚIE 


Bărbatul îndoielnic este nestatornic 
în toate căile sale. 
Iacov 1:8 


Atenția este puternică în proporție cu acuitatea fixării sale, adică, atunci când este 
obsedată de o singură idee sau senzație. Este strunită şi focalizată temeinic numai printr-un 
astfel de aranjament al minţii care-ţi permite să vezi numai un lucru, fiindcă astfel struneşti 
atenţia şi-i sporeşti puterea, restricţionând-o. Dorința care se realizează este întotdeauna 
cea asupra căreia atenţia este concentrată exclusiv, fiindcă o idee este înzestrată cu putere 
numai în proporţie cu gradul atenţiei fixate asupra ei. Observarea concentrată este 
atitudinea atentă dirijată dintr-o! finalitate specifică. Atitudinea atentă implică selecţie, 
fiindcă atunci când oferi atenţie înseamnă că ai decis să-ţi focalizezi atenţia asupra unui 
singur obiect sau stare în locul altora. 


Aşadar, când ştii ce vrei, trebuie să-ți focalizezi deliberat atenția asupra 


sentimentului dorinţei tale împlinite până când acel sentiment îţi umple mintea și adună 
toate celelalte idei din conştientă. 


Puterea atenţiei este măsura forței tale interioare. Observarea concentrată a unui 
lucru înlătură toate celelalte lucruri și le face să dispară. Marele secret al succesului este 
Să-ţi focalizezi atentia asupra sentimentului dorintei împlinite fără să permiti nicio 


distragere. Tot progresul depinde de sporirea atenţiei. Ideile care te îndeamnă la acţiune 
sunt cele care domină conştienţa, cele care au întreaga atenţie. [Ideea care le exclude pe 
toate celelalte din câmpul atenţiei se transformă în acțiune. ] 


Dar una fac: uitând cele ce sunt în urma mea 
[și tinzând către cele dinainte], alerg la ţintă. [Filipeni 3:14] 


ă” 


Asta se referă la tine, una poţi face, „să uiţi cele ce sunt în urmă 
umplându-ți mintea cu sentimentul dorinței împlinite. 


. Poţi alerga la țintă 


Celui neinițiat, toate astea par a fi numai fantezie; şi totuși, întregul progres vine 
dinspre cei care nu își însușesc opiniile comun acceptate, nici nu acceptă lumea aşa cum e 
ea. După cum s-a mai spus, dacă poţi imagina ceea ce-ţi place, şi dacă formele gândului tău 
sunt la fel de vii precum formele naturii, eşti, prin puterea imaginaţiei tale, stăpânul 
propriului destin. 


Imaginaţia ta eşti tu însuţi, iar lumea pe care o vede imaginaţia ta e lumea reală. 


"Neville substituie prin dintr-o cuvântul spre din textul original — Ed. 


Când purcezi la stăpânirea mișcărilor atenției, ceea ce trebuie să faci dacă va fi să 
schimbi evenimentele observate, atunci realizezi cât de puţin control exerciți asupra 
imaginaţiei tale şi cât de mult este ea dominată de impresiile senzoriale și de deriva pe 
mareele dispoziţiilor hoinare. 


În scopul dobândirii controlului asupra atenţiei tale, practică acest exerciţiu: 

Noapte după noapte, chiar înainte de a aluneca în lumea somnului, străduieşte-te să- 
ți menţii atenţia asupra activităţilor de peste zi în ordine inversă. Focalizează-ţi atenția pe 
ultimul lucru pe care l-ai făcut, adică, pusul în pat, şi apoi mută-te înapoi în timp peste 
evenimente până ce îl atingi pe primul al zilei, datul jos din pat. Acesta nu-i un exerciţiu 
uşor dar, la fel cum exerciţii specifice ajută enorm în dezvoltarea anumitor mușchi, acesta 
va ajuta enorm în dezvoltarea „muşchiului” atenției tale. Atenţia ta trebuie să fie 
dezvoltată, controlată şi concentrată pentru a-ţi schimba cu succes conceptul despre tine şi 
astfel, pentru a-ţi schimba viitorul. Imaginaţia este în stare să facă orice, dar numai potrivit 
direcţiei interne a atenţiei tale. Dacă persişti noapte după noapte, mai devreme sau mai 
târziu vei trezi în tine un centru de putere şi vei deveni conștient de sinele tău superior, 
adevăratul tu. 


Atenţia se dezvoltă prin exersare repetată sau obicei. Prin obicei, o acțiune devine 
mai uşoară şi astfel, în timp, permite rutinarea unei ușurințe sau abilități care va putea fi 
pusă mai apoi la mare folosinţă. 


Când obţii control asupra direcţiei interne a atenţiei tale, nu vei mai sta în apele mici 
de lângă mal, ci te vei avânta spre adâncul vieţii. 


Vei păşi în asumpția dorinței împlinite ca pe o temelie mai solidă chiar decât 
pământul. 


Capitolul şapte 


ATITUDINE 


Experimente conduse recent de către Merle Lawrence (Princeton) şi Adelbert Ames 
[Jr.] (Dartmouth) în laboratorul de psihologie al celui din urmă de la Hanover, N.H., 
demonstrează că ceea ce vezi când priveşti ceva depinde nu atât de mult de ceea ce e acolo 
cât de asumpția pe care o faci atunci când priveşti. Din moment ce lumea pe care noi o 
credem a fi „adevărata” lume fizică este, de fapt, numai o lume „asumată”, presupusă, nu e 
de mirare că aceste experimente dovedesc că ceea ce pare a fi realitate solidă este de fapt 
rezultatul „așteptărilor” sau „asumpțiilor”. Asumpţiile tale determină nu numai ceea ce 
vezi, ci şi ceea ce faci, fiindcă ele guvernează toate mişcările tale conştiente şi 
subconştiente către împlinirea lor. Cu mai bine de un secol în urmă, acest adevăr a fost 
formulat de către Emerson după cum urmează: 


Așa cum era elastică şi fluidă în mâinile lui Dumnezeu, lumea are veşnic 
aceleaşi însuşiri, pe măsură ce adăugăm la ea. Pentru proşti şi păcătoşi, ea e de 
piatră. Ei se adaptează la ea așa cum pot, dar, în măsura în care omul are în el 
ceva divin, firmamentul curge în faţa lui şi îi ia forma şi pecetea. 


Asumpţia ta este mâna lui Dumnezeu ce modelează firmamentul după chipul a ceea 
ce asumi. Asumpţia dorinţei împlinite este marele reflux ce te ridică uşor de pe bancul pe 
care ai eşuat atât de îndelungat. Ridică mintea spre profeție în deplinul și adevăratul sens al 
cuvântului; și dacă ai acea imaginaţie controlată şi atenție absorbită care sunt posibil de 
obținut, poţi fi sigur că tot ceea ce implică asumpția ta se va împlini. 


Când William Blake scria, 
Ceea ce pare a fi, este, pentru cei cărora le pare a fi, 
el repeta numai eternul adevăr, 


nimic nu este întinat prin sine, 
decât numai pentru cel care gândeşte că e ceva întinat; 
pentru acela întinat este. 
Romani 14:14 


Fiindcă nimic nu este întinat prin sine (sau curat prin sine), ar trebui să asumi ce-i 
mai bun și să gândești la toate câte sunt cu nume bun [Filipeni 4:8]. Nu e atitudinea ta 
superioară, ci necunoașterea acestei legi a asumpţiei, dacă citeşti în măreţia omului vreo 
micime cu care s-ar putea să ai ceva de-a face — sau în vreo situaţie ori circumstanţă o 
Judecată nefavorabilă. Relația ta particulară cu altul îți influențează asumpţia în legătură 
cu el şi te face să vezi în el ceea ce vezi. Dacă îți poţi schimba părerea despre altul, atunci 
ceea ce acum crezi despre el nu poate fi absolut adevărat, ci numai relativ adevărat. 


Ceea ce urmează este un studiu de caz real ce ilustrează funcţionarea legii asumpției: 


Intr-o zi, o costumieră mi-a descris dificultățile ei în colaborarea cu un cunoscut 
producător de teatru. Era convinsă că el o critica fără motiv, îi refuza cele mai bune creații 
şi era adesea în mod deliberat nepoliticos şi nedrept cu ea. 


Auzindu-i povestea, i-am explicat că, atunci când îi pare că celălalt e nepoliticos şi 
nedrept, e semn sigur că ea însăși cerea asta şi că nu producătorul, ci tocmai ea avea nevoie 
de o nouă atitudine. l-am spus că puterea acestei legi a asumpţiei şi aplicarea ei practică 
poate fi descoperită numai prin experienţă şi că numai asumându-și faptul că situația era 
deja aşa cum ar fi vrut ea să fie putea dovedi că poate produce schimbarea dorită. 
Colaboratorul ei era simplu martor, spunându-i prin comportamentul lui care era conceptul 
ei despre el. I-am sugerat că era foarte probabil ca ea să fi purtat conversații în mintea ei cu 
el, în care era plină de critică şi incriminări. Nu era nicio îndoială că ea se certa mental cu 


producătorul, fiindcă ceilalți numai reflectă, ca un ecou, ceea ce le şoptim noi în secret. Am 
întrebat-o dacă nu era adevărat că vorbea cu el mental şi în ce constau acele conversații. 


A recunoscut că în fiecare dimineaţă în drum spre teatru, ea îi spunea exact ceea ce 
credea despre el într-un mod în care nu ar fi îndrăznit vreodată să-i spună în faţă. 
Intensitatea şi forța argumentelor ei mentale au stabilit automat comportamentul lui față de 
ea. 

A început să realizeze că fiecare dintre noi purtăm conversații mentale dar, din 
nefericire, cu cele mai multe ocazii, aceste conversații sunt beligerante... că trebuie numai 
să observăm trecătorii de pe drum pentru a dovedi această afirmaţie... că atât de mulţi sunt 
captivați mental de conversațiile lor /imaginare] şi prea puţini par a fi fericiţi din cauza 
asta, iar prin chiar intensitatea sentimentelor lor ajung repede la incidente nefericite pe care 
le-au creat ei înşişi mental și astfel acum trebuie să le petreacă. 


Când a realizat ceea ce făcea, a hotărât să-şi schimbe atitudinea şi să trăiască această 
lege cu credință, asumându-și că serviciul său era foarte satisfăcător şi că relația ei cu 
producătorul era una fericită. 


Pentru a reuşi asta, a fost de acord ca, înainte de a merge noaptea la culcare, pe drum 
spre locul de muncă și la alte intervale de peste zi, să își imagineze că el o felicita pentru 
croielile ei deosebite şi că ea, în schimb, îi mulțumea pentru laude şi amabilitate. 


Spre marele ei deliciu, a descoperit rapid singură că propria ei atitudine era cauza 
tuturor celor ce i se întâmplau. 


Comportamentul colaboratorului ei s-a schimbat în mod miraculos. Atitudinea lui, 
reflectând, aşa cum a făcut mereu, ceea ce ea asuma, reflecta acum conceptul ei curent în 
privinţa lui. 


Ceea ce a făcut ea s-a făcut prin puterea imaginației sale. Asumpţia ei insistentă a 
influenţat comportamentul lui şi a determinat atitudinea lui față de ea. 


Cu pașaportul dorinței, pe aripile imaginaţiei controlate, a călătorit în 
viitorul propriei sale experienţe predeterminate. 


Vedem așadar că nu faptele, dar ceea ce creăm în imaginaţia noastră ne modelează 
viețile, căci cele mai multe conflicte de peste zi se datorează refuzului nostru de a ne folosi 
puţin imaginaţia şi de a ne îndepărta bârna din propriul ochi. Cei cu mintea pretins literală 
sunt cei care trăiesc într-o lume fictivă. La fel ca şi costumiera, care, prin imaginația ei 
controlată, a produs o schimbare subtilă în mintea colaboratorului său, şi noi putem să ne 
rezolvăm problemele prin controlul propriei noastre imaginaţii și prin sentimente înţelept 
dirijate. 


Prin intensitatea imaginației sale și prin trăirea lăuntrică /a evenimentului], 
costumiera a aruncat un fel de vrajă asupra minţii producătorului ei şi l-a determinat să 
creadă că laudele generoase îi aparțin. Adesea, unele dintre cele mai elaborate şi 
„originale” gânduri de-ale noastre sunt determinate de alții. 


Nu vom şti niciodată dacă nu cumva a fost vreo femeie ce călca prin 
teasc cea care a pornit acea schimbare subtilă din mințile oamenilor, ori dacă 
patima nu s-o fi născut în mintea vreunui ciobănaş ai cărui ochi s-au luminat 
pentru o clipă înainte ca s-o fi pornit la drum. 

William Butler Yeats 


Capitolul opt 
RENUNȚARE 


Nu e tăciune de caracter atât de stins încât să nu strălucească şi să ardă 
de e numai uşor aprins. [Stephen Berrien Stanton, „The Essential Life” ] 


Nu vă împotriviţi celui rău; iar cui te lovește peste obrazul drept, întoarce-i şi pe celălalt. 
[Matei 5:39] 


Este o mare diferenţă între a se împotrivi răului şi a se lepăda de el. Când te 
împotriveşti răului, îi dai atenția ta; continui să-l faci real. Când te lepezi de rău, îţi iei 
atenția de la el şi o îndrepți spre ceea ce vrei. Acum e timpul să-ţi controlezi imaginația şi 


să dai frumuseţe nu cenușă, bucurie şi nu jale, slavă în loc de deznădejde; ei vor fi 
numiţi: stejari ai dreptăţii, sad al Domnului spre slăvirea Lui /aprox., Isaia 61:3] 


Dai frumuseţe în loc de cenușă când îţi concentrezi atenţia asupra lucrurilor aşa cum 
ai vrea ca ele să fie în locul lucrurilor aşa cum sunt. Dai bucurie, nu jale, când îţi mentii o 
atitudine veselă indiferent de circumstanțele nefavorabile. Dai slavă în schimbul 
deznădejdii când îţi menţii o atitudine încrezătoare în loc să cazi pradă descurajării. În 
acest citat, Biblia folosește cuvântul copaci [stejari] ca sinonim pentru oameni. Devii un 
stejar al dreptăţii când stările mentale de mai sus sunt o parte permanentă a conştienţei tale. 
Eşti un răsad al Domnului atunci când toate gândurile tale sunt gânduri drepte. Acesta este 
EU SUNT-ul descris în capitolul unu. EU SUNT este slăvit atunci când cel mai înalt 
concept al tău despre tine e manifestat. 

Când ţi-ai descoperit propria ta imaginație controlată ca fiind mântuitorul tău, 
atitudinea ta se va fi schimbat complet, fără vreo diminuare a sentimentului religios, şi vei 
spune despre imaginaţia ta controlată, 


lată viţa aceasta. Am găsit-o copăcel sălbatic, a cărui putere răzleață s-a umflat în 
rămurele rătăcitoare. Dar am tăiat planta și a crescut cumpătat din risipa ei de 
frunze fără rost, şi s-a-nnodat precum vezi în aceşti ciorchini plini, pentru a răsplăti 
mâna ce din înţelepciune a rănit-o. [Robert Southey, „Thalaba Distrugătorul”] 


Prin viţă se-nțelege imaginaţia ta, care, în starea ei necontrolată, își cheltuieşte 
energia în gânduri şi sentimente inutile sau distructive. Dar tu, aşa cum viţa e tăiată şi i se 
îndepărtează ramurile şi rădăcinile nefolositoare, îţi cureți imaginaţia retrăgându-ți atenția 
de la toate ideile neplăcute și distructive şi îndreptându-ți-o asupra idealului pe care 
doreşti să-l atingi. Viaţa mai fericită, mai nobilă pe care o vei experimenta va fi rezultatul 
tunderii înțelepte a propriei tale imaginaţii. Da, taie-ți toate gândurile și sentimentele 
neplăcute, astfel încât să poți 


să gândeşti drept, şi gândurile tale vor fi hrana foametei din lume; să vorbeşti drept, 
şi fiecare cuvânt de-ale tale va fi o sămânță roditoare; să trăieşti drept, şi viaţa ta va 
fi un măreț şi nobil crez. [Horatio Bonar, „Hymns of Faith and Hope” ] 


Capitolul nouă 


PREGĂTINDU-ŢI LOCUL 


Şi toate ale Mele sunt ale Tale, şi ale Tale sunt ale Mele. 
loan 17:10 


Trimite secera şi seceră, că a venit ceasul de secerat, 
fiindcă s-a copt secerișul pământului. 
Apocalipsa 14:15 


TOATE SUNT ale tale. Nu pleca să cauţi ceea ce deja ești. Însușeşte-ţi-le, 
revendică-ţi-le, asumă-ţi-le. Totul depinde de conceptul tău despre tine însuţi. Ceea ce nu 
revendici ca fiind adevărat despre tine nu poate fi realizat de către tine. Făgăduinţa e, 


Căci tot celui ce are i se va da și-i va prisosi, iar de la cel ce n-are şi ce i 
se pare că are i se va lua. [Matei 25:29; Luca 8:18] 


Ține strâns, în imaginaţia ta, de toate câte sunt vrednice de iubit, câte sunt cu nume 
bun [Filipeni 4:8], fiindcă cele vrednice de iubit şi cele cu nume bun îți sunt esențiale în 
viaţă, de va fi o viaţă ce merită trăită. Asumă-ţi-le. Faci asta imaginându-ți că deja ești ceea 
ce vrei să fii — şi deja ai ceea ce vrei să al. 


Cum gândeşte omul în sufletul lui, așa e el. [/Proverbe/Pilde 23:7] 
Stai neclintit şi ştii că eşti ceea ce doreşti să fii, şi nu va trebui niciodată să cauţi asta. 


În ciuda aparenţei de libertate de acţiune, te supui, așa cum fac toate, legii asumpției. 
Orice ai crede despre problematica lberului-arbitru, adevărul este că experiențele tale de-a 
lungul vieții sunt determinate de asumpțiile tale — fie conştiente, fie inconștiente. O 
asumpţie înalță un pod de incidente care duc inevitabil la împlinirea sa. 


Omul crede că viitorul e o dezvoltare firească a trecutului. Dar legea asumpţiei arată 
clar că nu așa stau lucrurile. Asumpţia ta te poziţionează psihologic acolo unde nu ești 
fizic; apoi simţurile tale te trag înapoi de unde erai psihologic spre locul unde eşti fizic. 
Aceste mişcări-înainte psihologice sunt cele care îți produc mișcarea-înainte în timp. 


Inainte-vederea, prorocirile, premoniţiile sunt răspândite prin toate scripturile lumii. 


În casa Tatălui Meu multe locașuri sunt. Iar de nu, v-aş fi spus. Mă duc 
să vă gătesc loc. Și dacă Mă voi duce şi vă voi găti loc, iarăşi voi veni şi vă 
voi lua la Mine, ca să fiți şi voi unde EU SUNT... 

Şi acum v-am spus acestea înainte de a se întâmpla, ca să credeți când se 
vor întâmpla. 

loan 14:2,3; 29 


Cel care vorbește în citatul de mai sus reprezintă imaginaţia ta, care merge în viitor, 
într-unul din multele locașuri. Locașul este starea dorită... Spunându-ți-se despre un 
eveniment înainte ca acesta să se petreacă fizic înseamnă că trebuie să te simți în starea 
dorită până ce acesta atinge înfăţişarea realității. Mergi și gătești un loc pentru tine 
imaginându-te pe tine în trăirea dorinţei tale împlinite. Apoi, te întorci din acea stare a 
dorinței împlinite — unde nu ai fost fizic — acolo unde erai fizic cu o clipă mai devreme. Şi 
atunci, printr-o mişcare-nainte irezistibilă, te muţi printr-o serie de evenimente spre 
realizarea fizică a dorinţei tale, pentru ca, acolo unde ai fost în imaginație, să fii şi în carne 
şi oase. 


Toate fluviile curg în mare, dar marea nu se umple, 
căci ele se întorc din nou la locul din care au plecat. 
Eclesiastul 1:7 


Capitolul zece 
CREAȚIE 


EU SUNT Dumnezeu. De la început Eu vestesc sfârșitul 
şi mai dinainte ceea ce are să se întâmple. 
Isaia 46:9,10 


Creaţia este săvârşită. Creativitatea este numai o mai profundă receptivitate, fiindcă 
întregul cuprins al spațiului și timpului, deşi experimentat în secvenţe temporale, coexistă, 
de fapt, într-un infinit şi etern acum. Cu alte cuvinte, tot ceea ce ai fost vreodată sau vei fi 
vreodată — de fapt, tot ceea ce omenirea a fost sau va fi vreodată — există acum. Asta se 
înțelege prin creaţie, iar afirmația potrivit căreia creația e săvârșită înseamnă că nimic nu 
trebuie creat vreodată, trebuie numai manifestat. Ceea ce se numeşte „a crea” este numai a 
deveni conștient de ceea ce deja există. Devii pur şi simplu conştient de porțiuni crescânde 
din ceea ce deja există. Faptul că nu poți fi vreodată ceva ce nu ești deja sau experimenta 
ceva ce nu există deja explică experienţa de a avea un sentiment acut de a fi auzit înainte 
ceea ce se spune, sau de a fi întâlnit înainte persoana pe care o întâlneşti pentru prima dată, 
sau de a fi văzut înainte un loc ori un lucru pe care-l vezi întâia oară. 


Intreaga creație există în tine, și este destinul tău să devii tot mai conștient de 
infinitele ei minunăţii şi să experimentezi tot mai multe porțiuni din ea. 


Din moment ce creaţia e săvârşită şi toate evenimentele au loc acum, întrebarea care 
se iveşte firesc în minte este, „ce determină cursul timpului tău?”. 

Adică, ce determină evenimentele pe care le întâlneşti? Şi răspunsul este, conceptul 
tău despre tine. Conceptele determină cursul pe care îl urmează atenţia. lată un test bun 
pentru a dovedi acest fapt. Asumă-ţi sentimentul dorinței împlinite şi observă cursul pe 
care îl urmează atenţia ta. Vei observa că atâta timp cât rămâi credincios asumpţiei tale, 
atâta timp se va confrunta atenţia ta cu imagini ce au legătură clară cu acea asumpţie. 

De exemplu; dacă asumi faptul că ai o afacere minunată, vei observa cum, în 
imaginaţia ta, atenţia îţi este focalizată pe incident după incident legat de acea asumpţie. 
Prietenii te felicită, îţi spun ce norocos eşti. Alții sunt invidioși şi critici. De acolo, atenția ți 
se îndreaptă spre birouri spaţioase, conturi bancare mai mari şi multe alte evenimente 
asemănătoare pe aceeaşi temă. Persistenţa în această asumpţie va rezulta în experimentarea 
propriu-zisă, în realitate, a ceea ce ai asumat. 


Acelaşi lucru e valabil în privinţa oricărui alt concept. Dacă propriul tău concept 
despre tine este acela că eşti un ratat, vei întâlni în imaginaţia ta o întreagă serie de 
incidente în conformitate cu acel concept. 


Iti e clar aşadar cum tu, prin conceptul tău despre tine, îţi determini prezentul, adică, 
porțiunea particulară a creației pe care o experimentezi acum, şi viitorul tău, adică, 
porțiunea particulară a creaţiei pe care o vei experimenta. 


Capitolul unsprezece 


INTERFERENŢĂ 


Eşti liber să alegi conceptul pe care-l vei accepta despre tine. Aşadar, ai puterea de 
intervenţie, puterea care îţi permite să-ți modifici cursul viitorului. Procesul de înălţare de 
la conceptul tău actual la un concept superior despre tine este mijlocul a tot progresul 
veritabil. Conceptul superior aşteaptă să-l întrupezi în lumea experienţei. 


Iar Celui ce poate să facă, prin puterea cea lucrătoare în noi, cu mult mai 
presus decât toate câte cerem sau pricepem noi, Lui fie slava. 
Efeseni 3:20,21 


Cel ce poate să facă, cu mult mai presus decât toate câte cerem sau pricepem noi, 
este imaginaţia ta, iar puterea cea lucrătoare în noi este atenția ta. Înţelegând imaginaţia 
ca fiind CEL ce poate să facă tot ceea ce îi ceri şi atenţia ca fiind puterea prin care îţi creezi 
lumea, îți poţi acum construi lumea ta ideală. Imaginează-te pe tine a fi idealul la care 


visezi şi pe care îl dorești. Rămâi atent la această stare imaginată şi, de îndată ce te simți 
complet că eşti deja acest ideal, se va manifesta pe sine ca realitate în lumea ta. 


În lume era şi lumea prin El s-a făcut, 
dar lumea nu L-a cunoscut. [Joan 1:10] 


Taina cea din veci ascunsă neamurilor; adică 
Hristos cel dintru voi, nădejdea slavei. [Coloseni 1:26,27] 


Acel „EI” din primul dintre aceste citate este imaginaţia ta. După cum am explicat 
mai devreme, există o singură substanță. Această substanță este conștiența. Imaginaţia ta e 
cea care formează această substanță în concepte, care concepte sunt apoi manifestate drept 
condiţii, circumstanţe şi obiecte fizice. Astfel, lumea prin imaginaţie s-a făcut. 


Oamenii, cu numai puţine excepţii, nu sunt conştienţi de acest suprem adevăr. 


Taina Hristos din tine la care se face referire în cel de-al doilea citat este imaginaţia 
ta, prin care lumea ta se modelează. Nădejdea slavei este conştiinţa ta despre abilitatea de a 
te înălța perpetuu spre niveluri superioare. 


Hristos nu e de găsit în istorie, nici în forme externe. Îl găseşti pe Hristos numai 
când devii conştient de faptul că imaginația ta este singura putere mântuitoare. Când se 
descoperă asta, „turnurile dogmei vor fi auzit trâmbițele Adevărului şi, precum zidurile 
lerihonului, se năruie în ţărână”. 


Capitolul doisprezece 


CONTROL SUBIECTIV 


Imaginaţia ta este în stare să facă tot ce-i ceri în proporție cu gradul atenţiei tale. 


Tot progresul, toată împlinirea dorinţei depinde de controlul şi concentrarea atenţiei 
tale. 


Atenţia poate fi ori atrasă din afară ori dirijată dinlăuntru. 


Atenţia este atrasă din afară când eşti ocupat în mod conștient cu impresiile externe 
ale prezentului imediat. Chiar aceste rânduri ale paginii îţi atrag atenţia din afară. 


Atenţia ta este dirijată dinlăuntru când alegi în mod deliberat cu ce vei fi preocupat 
mental. E evident că, în lumea concretă, atenţia ta nu numai că e atrasă de, dar e și dirijată 
constant spre impresii externe. Dar, controlul tău în starea subiectivă este aproape 
inexistent, fiindcă în această stare, atenția este de obicei slujitorul şi nu stăpânul — 
pasagerul şi nu navigatorul — lumii tale. Este o diferenţă uriașă între atenția dirijată obiectiv 
şi atenţia dirijată subiectiv, iar capacitatea de a-ți schimba viitorul depinde de cea din 
urmă. Când eşti capabil să controlezi mişcările atenţiei tale în lumea subiectivă, îti poţi 
modifica sau altera viaţa după cum doreşti. Dar acest control nu poate fi obținut dacă 
permiţi atenţiei să fie atrasă constant din afară. 


In fiecare zi, stabileşte-ţi sarcina de a-ţi retrage atenţia de la lumea concretă şi de a o 
focaliza subiectiv. 


A 


In alte cuvinte, concentrează-te pe acele gânduri sau dispoziţii pe care le determini 
deliberat. Atunci acele lucruri care acum te limitează vor slăbi și dispărea. In ziua în care 


obţii control asupra mişcărilor atenţiei tale în lumea subiectivă, ai devenit stăpânul sorții 
tale. 


Nu vei mai accepta stăpânirea condiţiilor şi circumstanțelor exterioare. 
Nu vei accepta viaţa pe baza lumii din afară. 


Obţinând control asupra mişcărilor atenţiei tale şi descoperind taina cea din veci 
ascunsă, aceea că Hristos din tine este imaginaţia ta, vei impune supremaţia imaginației şi 
vei rândui toate lucrurile în slujba ei. 


Capitolul treisprezece 
ACCEPTARE 


Percepţiile omului nu sunt constrânse 
de organele percepției: el percepe mai mult 
decât simţul (deşi mereu atât de ascuţit) poate 
cuprinde. / William Blake] 


Oricât de mult îţi pare a trăi într-o lume materială, trăieşti de fapt într-o lume a 
imaginaţiei. Evenimentele exterioare, fizice ale vieţii sunt fructul timpurilor înfloririi uitate 
— rezultate ale fostelor şi de obicei uitatelor stări de conștiență. 

Ele sunt finalităţile ce se-ntorc la adesea uitatele origini imaginative. 


Oricând devii complet absorbit într-o stare emoțională, îți asumi pe moment 
sentimentul stării împlinite. Dacă persişti, indiferent de lucrul care îți captivează intens 
emoțiile, îl vei experimenta în lumea ta. Aceste perioade de absorbire, de atenţie 
concentrată, sunt începuturile lucrurilor pe care le vei culege. În aceste momente îţi 
exersezi puterea creativă — singura putere creativă care există. La sfârşitul acestor perioade, 
sau momente de absorbire, goneşti dinspre aceste stări imaginative (unde nu ai fost fizic) 
spre locul unde erai fizic cu o clipă mai devreme. În aceste perioade, starea imaginată este 
atât de reală încât, la întoarcerea în lumea concretă, când descoperi că nu e la fel cu starea 
imaginată, ai un adevărat şoc. Ai văzut ceva atât de viu în imaginație încât te îndoiești că 
evidența simţurilor tale poate fi acum crezută și te întrebi, precum Keats, 


fost-a viziune sau un aievea 
vis? 
Fugită-i muzica aceea... Veghez 
sau dorm? 


Acest şoc îți inversează simțul temporal. Prin asta se înțelege că în locul 
experiențelor tale ce rezultă de obicei din trecut, acum devin rezultatul trăirii în imaginație 
a ceea ce nu s-a întâmplat fizic încă. 


Ca efect, acest lucru te mută peste podul de incidente în realizarea fizică a stării tale 
imaginate. Omul care îşi poate asuma în voie orice stare doreşte a aflat cheile 
Împărăției Cerurilor. Cheile sunt dorință, imaginaţie şi atenție constant focalizată 
asupra sentimentului dorinței împlinite. Pentru un asemenea om, orice fapt concret nedorit 
nu mai e o realitate, iar dorința arzătoare nu mai e un vis. 


„„Puneţi-Mă şi pe Mine la încercare’, zice Domnul Savaot, ‚ṣi veți vedea 
că voi deschide, la dorința voastră, stăvilarele cerului şi voi vărsa din belşug 
bibi 


binecuvântarea, spre binele vostru'”. 
Maleahi 3:10 


Stăvilarele cerului n-ar putea fi deschise şi belșugul n-ar putea fi luat printr-o voință 
puternică, dar ele se deschid singure şi își oferă comorile ca daruri fără plată — daruri ce vin 
când absorbirea atinge un asemenea grad încât devine un sentiment de completă acceptare. 


Calea de la starea ta actuală spre sentimentul dorinței împlinite nu trece peste 
prăpăstii. 
E o continuitate între aşa-numitul real şi ireal. Pentru a trece dintr-o stare în alta, îţi 


întinzi pur şi simplu antenele, te încrezi în simţirea lăuntrică şi intri deplin în spiritul a ceea 
ce faci. 


„„Nu prin putere, nici prin tărie, ci prin 
Duhul Mev’ — zice Domnul Savaot.” [Zaharia 4:6] 


Asumă-ţi spiritul, sentimentul dorinţei împlinite şi vei fi deschis ferestrele pentru a 


primi binecuvântarea. A asuma o stare înseamnă a intra în spiritul ei. Triumfurile tale vor fi 
o surpriză numai pentru aceia care nu cunoşteau trecătoarea ta secretă din starea de poftire 


spre asumpția dorinţei împlinite. 


Domnul Savaot nu va răspunde dorinţei tale până ce nu-ţi vei fi asumat sentimentul 


de a fi deja ceea ce vrei să fii, căci acceptarea e făgaşul acțiunii Sale. 
Acceptarea e Domnul Savaot în acţiune. 


Capitolul paisprezece 


CALEA FĂRĂ EFORT 


Principiul „minimului efort” guvernează totul în fizică, de la calea unei planete la 
calea unui puls de lumină. Minimul efort este minimul de energie înmulțit cu minimul de 
timp. Prin urmare, în mutarea de la starea ta actuală spre starea dorită, trebuie să foloseşti 
minimul de energie şi să îţi ia cel mai scurt timp posibil. 


Călătoria ta de la o stare a conștienţei la alta este una psihologică, deci, pentru a face 
călătoria, trebuie să utilizezi echivalentul psihologic al „minimului efort” şi echivalentul 
psihologic este simpla asumpţie. 


În ziua în care înţelegi deplin puterea asumpţiei descoperi că funcţionează în deplină 
conformitate cu acest principiu. Funcţionează prin intermediul atenției minus efort. 

Astfel, cu minim efort, printr-o asumpţie, „te grăbeşti fără grabă” şi-ţi atingi scopul 
fără nicio trudă. 


Deoarece creaţia e săvârşită, ceea ce dorești deja există. Se află dincolo de vedere 
fiindcă poţi vedea numai conţinutul propriei tale conştiente. 

Este funcția unei asumpţii aceea de a chema ce e dincolo de vedere şi de a-i reda 
întreaga apariție. Nu lumea, ci asumpția e cea care se schimbă şi schimbă. 


O asumpţie aduce invizibilul la vedere. Nu e nici mai mult nici mai puţin decât de a 
vedea cu Ochiul lui Dumnezeu, adică imaginaţia. 


[Nu te uita la înfăţişarea lui şi la înălțimea staturii lui; ] Eu nu Mă uit ca omul, 
căci omul se uită la faţă, iar Domnul se uită la inimă. [/Samuel/1 Regi 16:7] 


Inima este principalul organ al simțului, aşadar întâia cauză a experienţei. Când te 
uiţi „la inimă”, te uiţi la asumpțiile tale: asumpțiile îţi determină experiența. Urmăreşte-ţi 
asumpția cu toată sârguinţa, fiindcă din ea ies secvențele vieții. Asumpţiile au puterea de a 
realiza concret. Fiecare eveniment din lumea vizibilă este rezultatul unei asumpţii sau al 
unei idei din lumea nevăzută. 


Momentul actual este atot-important, fiindcă numai în momentul actual asumpţiile 
noastre pot fi controlate. Viitorul trebuie să devină prezent în mintea ta de va fi să operezi 
înțelept legea asumpției. Viitorul devine prezent când îți imaginezi că deja eşti ceea ce vei 
fi când asumpția ta se împlineşte. 


Stai neclintit (minim efort) și ştii că eşti ceea ce doreşti să fu. Sfârșitul tânjirii 
trebuie să fie Fiire /trăire]. Tradu-ţi visul în Trăire. Construirea continuă a viitoarelor stări 
fără conștiența de a le trăi deja, adică, reprezentându-ți dorința fără să-ţi asumi de fapt 
sentimentul dorinței împlinite este sofismul /eroarea] şi mirajul omenirii. 


E pur şi simplu visare inutilă cu ochii deschiși. 


Capitolul cincisprezece 


COROANA MISTERELOR 


Asumpţia dorinţei împlinite este corabia ce te poartă peste mările neştiute spre 
realizarea visului tău. Asumpția e totul; realizarea e subconștientă si fără efort. 


Asumă-ţi o virtute, dacă nu ai. / William Shakespeare, „ Hamlet” ] 


Poartă-te în asumpţia că posezi deja ceea ce ai căutat. 


Şi fericită este aceea care a crezut că se vor împlini cele spuse ei de la 
Domnul. [Luca 1:45] 


Aşa cum Concepţia Imaculată” este temelia misterelor creştine, aşa şi Asumpţiaţ” 
[Adormirea Maicii Domnului în l. engleză, n. tr.] este coroana lor. Psihologic, Concepţia 
Imaculată înseamnă nașterea unei idei în propria ta conştiență, fără ajutorul altuia. De 
exemplu, când ai o dorință specifică sau poftă sau tânjire, este o concepţie imaculată în 
sensul că nicio persoană fizică sau lucru nu ţi-a însămânţat-o în minte. Este auto- 
concepută. Fiecare om este Maria Concepţiei Imaculate și naştere ideii sale trebuie să dea.“ 


Asumpţiaţ este coroana misterelor deoarece este cea mai înaltă folosință a 
conștienței. Când îţi asumi în imaginație sentimentul dorinței împlinite, ești înălțat mental 
la un nivel superior. Când, prin persistență, această asumpţie devine fapt real, te afli 
automat la un nivel superior (adică, ţi-ai obținut dorința) în lumea ta concretă. Asumpţia ta 
îti călăuzeşte toate mişcările conștiente şi subconştiente spre finalitatea sugerată într-atât de 
inevitabil încât dictează practic evenimentele. 


Piesa vieţii este una psihologică şi este scrisă şi produsă în întregul ei de asumpțiile 
tale. 


A 


Invaţă arta asumpţiei, căci numai astfel îţi poţi crea propria fericire. 


? Naşterea Mariei fără Păcat Originar. Totuşi, Neville pare a avea în minte Naşterea [Conceperea] Virgină 
a lui lisus. Ed. 

3 Luarea trupului la Ceruri (de obicei, trupul Mariei /15 august]). Ed. 

“Inversiune stilistică derivată din pasajul necitat, „şi trebuie să dea naştere ideii sale”. Ed. 


Capitolul şaisprezece 


NEPUTINȚĂ PERSONALĂ 


Auto-capitularea este esențială şi prin asta se înțelege mărturisirea neputinței 
personale. 


Eu nu pot să fac de la Mine nimic. [Ioan 5:30] 


Din moment ce creaţia este săvârşită, e imposibil să forfezi ceva întru ființă. 
Exemplul magnetismului dat anterior este o bună ilustrare. Nu poţi crea magnetismul; 
acesta poate fi numai afișat. Nu poţi face legea magnetismului. Dacă vrei să construieşti un 
magnet, poți face asta numai conformându-te legii magnetismului. Cu alte cuvinte, 
capitulezi, te predai sau cedezi legii. 


În mod asemănător, când foloseşti capacitatea asumpţiei, te conformezi unei legi la 
fel de reale precum cea care guvernează magnetismul. Nu poți nici crea nici schimba legea 
asumpției. În această privinţă eşti neputincios. Poţi numai ceda sau te poţi numai conforma, 
şi, din moment ce toate experienţele tale sunt rezultatul asumpţiilor tale (conştiente sau 
inconștiente), importanţa folosirii conștiente a puterii asumpţiei trebuie să fie evidentă. 


Identifică-te voit cu ceea ce doreşti cel mai mult, ştiind că își va găsi expresie prin 


tine. Cedează sentimentului dorinței împlinite și lasă-te consumat de el ca o victimă, apoi 
ridică-te ca proroc al legii asumpţiei. 


Capitolul șaptesprezece 


TOATE SUNT CU PUTINȚĂ 


Este de o mare însemnătate faptul că adevărul principiilor conturate în această carte 
a fost dovedit şi răsdovedit prin experienţele personale ale autorului. De-a lungul ultimilor 
douăzeci şi cinci de ani, el a aplicat aceste principii şi le-a dovedit reuşita în nenumărate 
situaţii. El atribuie unei neezitante asumpțţii a dorinţei sale deja împlinite fiecare succes pe 
care l-a obţinut. 

El era încrezător că, prin aceste asumpții fixe, dorințele sale erau predestinate a fi 
împlinite. Iar şi iar, el îşi asuma sentimentul dorinţei sale împlinite şi continua în asumpția 
sa până ce lucrul pe care-l dorea era complet realizat. 


Trăieşte-ți viaţa într-un spirit sublim al încrederii şi determinării; ignoră aparențele, 
condițiile, de fapt toate evidenţele simţurilor tale care-ţi neagă împlinirea dorinţei. Rămâi 
în asumpţia că ești deja ceea ce vrei să fii, deoarece, în acea asumpţie determinată, tu şi 
Fiinţa ta Infinită vă îmbinaţi în uniune creativă, și cu Ființa ta Infinită (Dumnezeu), toate 
sunt cu putinţă. 

Dumnezeu niciodată nu ratează. 

Şi nimeni nu poate să-L împiedice la lucrul Lui 
şi să-l zică: „Ce faci Tu?” [Daniel 4:32/35] 


Prin stăpânirea asumpţiilor tale, eşti cu adevărat împuternicit să stăpânești viața. 
Astfel se urcă pe scara vieţii: astfel se realizează idealul. 

Cheia adevăratului scop al vieţii este să te abandonezi idealului tău cu o asemenea 
conştiinţă a realismului său încât începi să trăieşti viaţa idealului şi nu viaţa ta aşa cum era 
înaintea acestei capitulări. 

El cheamă la fiinţă cele ce încă nu sunt 
ca şi când ar fi, şi nevăzutul devine văzut. 
[aprox., Romani 4:17] 


Fiecare asumpție are lumea ei corespunzătoare. Dacă eşti într-adevăr atent, vei 
observa puterea asumpțiilor tale de a schimba circumstanţe ce par imposibil de schimbat. 


Tu, prin asumpţiile tale conștiente, determini natura lumii în care trăieşti. Ignoră 
starea actuală și asumă-ți dorinţa împlinită. Revendic-o; va răspunde. Legea asumpției este 
mijlocul prin care împlinirea dorințelor tale poate fi realizată. În fiecare moment al vieții 
tale, conștient sau inconştient, îţi asumi un sentiment. 


Nu poți evita asumarea unui sentiment așa cum nu poți evita să mănânci sau să bei. 
Tot ce poţi face este să controlezi natura asumpțiilor tale. 


Se vede clar astfel că acest control al asumpției tale este cheia pe care o ţii acum 
spre o viaţă în continuă creştere, mai fericită şi mai nobilă. 


Capitolul optsprezece 


FACEȚI-VĂ ÎMPLINITORI 


Dar faceţi-vă împlinitori ai cuvântului, nu numai ascultători ai lui, 
amăgindu-vă pe voi înşivă. Căci dacă cineva este ascultător al cuvântului, iar 
nu şi împlinitor, el seamănă cu omul care privește în oglindă faţa firii sale; S-a 
privit pe sine şi s-a dus şi îndată a uitat ce fel era. Cine s-a uitat, însă, de 
aproape în legea cea desăvârşită a libertăţii și a stăruit în ea, făcându-se nu 
ascultător care uită, ci împlinitor al lucrului, acela fericit va fi în lucrarea sa. 

Iacov 1:22-25 


„Cuvântul” din acest citat înseamnă idee, concept sau dorință. Te amăgeşti pe tine 
însuţi fiind „numai ascultător” când aștepți ca dorinţa să ţi se împlinească prin simpla 
gândire pofticioasă. Dorinţa ta este ceea ce vrei să fii, şi privindu-te „în oglindă” înseamnă 
a te vedea pe tine însuți în imaginaţie ca fiind deja acea persoană. 

Uitând „ce fel” eşti înseamnă a eșua în persistarea în asumpția ta. „Legea cea 
desăvârşită a libertăţii” este legea care face posibilă eliberarea de limitare, adică, legea 
asumpției. „A stărui” în desăvârşita lege a libertăţii înseamnă a persista în asumpţia că 
dorința ta e deja împlinită. 

Nu eşti un „ascultător care uită” atunci când mentii constant sentimentul dorinței tale 
împlinite viu în conştienţa ta. Asta te face „împlinitor al lucrului” și „fericit vei fi în 
lucrarea ta” prin inevitabila realizare a dorinţei tale. 

Trebuie să fii împlinitor al legii asumpţiei, căci fără aplicare, nici cea mai profundă 
înțelegere nu va produce rezultatul dorit. 


Reiterări şi repetări ale importantelor adevăruri de bază străbat frecvent aceste 
pagini. Acolo unde e vorba de legea asumpţiei — legea care face pe om liber — e un lucru 
bun. Trebuie rostită răspicat iar și iar, fie şi cu riscul repetiției. 

Adevăratul căutător al adevărului va primi cu bucurie acest ajutor în a-şi concentra 
atenţia asupra legii care îl face liber. 

Pilda stăpânului care şi-a condamnat sluga ce nu şi-a folosit talantul /-falentul, n. 
tr.] ce i s-a dat [Matei 25:14-30] e limpede şi neîndoielnică. Descoperind în tine cheia spre 
Cămara Comorilor, ar trebui să fii ca slugile cele bune care, prin înţeleaptă folosință, au 
înmulțit talanţii care li s-au încredințat. Talantul încredințat ţie este puterea de a-ţi 
determina conștient asumpția. Talantul nefolosit, precum mădularul nesupus activității 
fizice, se uscă şi în final se atrofiază. 

Străduinţa ta trebuie să vizeze fiirea. Pentru a o face, trebuie să fii. Sfârşitul tânjirii 
este a fi. Conceptul tău despre tine poate fi eliminat din conşștiență numai de un alt concept 
despre tine. Creând un ideal în mintea ta, te poţi identifica pe tine cu acesta până ce devii 
unul şi acelaşi cu idealul, transformându-te prin aceasta în el. 


Dinamica triumfă asupra staticii; activul asupra pasivului. Unul care e împlinitor este 
magnetic și astfel infinit mai creativ decât unul ce numai ascultă. 
Fu printre împlinitori. 


Capitolul nouăsprezece 


ESENŢIALURI 


Punctele esenţiale în utilizarea cu succes a legii asumpţiei sunt acestea: 


Primul, şi mai presus de toate, fânjirea; dorinţa intensă, arzătoare. Din toată inima 
trebuie să vrei să fii diferit de ceea ce eşti. Dorinţa intensă, arzătoare [combinată cu intenția 
de a face bine] este cauza principală a acțiunii, începutul tuturor cutezanțelor victorioase. 
În fiecare măreaţă pasiune [care îşi atinge obiectivul], dorinţa e concentrată [și intenţionată. 
Trebuie mai întâi să doreşti şi apoi să intenționezi să reuşeșşti]. 


În ce chip doreşte cerbul izvoarele apelor, 
aşa Te doreşte sufletul meu pe Tine, Dumnezeule. [Psalm 41:1] 


Fericiţi cei ce flămânzesc şi însetează de dreptate, 
că aceia se vor sătura. [Matei 5:6] 


Aici, sufletul e interpretat prin cvasitotalitatea celor pe care le crezi, gândești, simţi 
şi accepţi ca fiind adevărate; cu alte cuvinte, nivelul tău actual de conştiinţă, Dumnezeul,]_ 
EU SUNT [puterea conştiinţei], sursa şi împlinirea tuturor dorințelor [în interpretare 
psihologică, EU SUNT o serie infinită de niveluri ale conștiinței și EU SUNT ceea ce EU 
SUNT potrivit locului unde EU SUNT în această serie]. Acest citat descrie cum nivelul tău 
actual al conştiinţei tânjeşte să se transcendă pe sine însuși. Virtutea [dreptatea] este 
conștiința de a fi deja ceea ce vrei să fii. 


Al doilea, cultivă imobilitatea fizică, o incapacitate fizică nu deosebită de starea 
descrisă de Keats în a sa „Odă unei privighetori”: 


O amorţeală somnoroasă îmi doare simţurile, de parc-aș fi băut cucută. 


Este o stare înrudită somnului, dar una în care încă ai controlul direcției atenției tale. 
Trebuie să înveţi să-ți induci această stare la dorință, însă experienţa a arătat că se induce 
mai uşor după o masă substanțială, sau când te trezeşti dimineaţa simţindu-te cam fără chef 
de a te ridica din pat. Atunci ești natural dispus să intri în această stare. Importanța 
imobilităţii fizice se dovedeşte singură în acumularea de forță mentală pe care nemișcarea 
completă o aduce cu sine. Îţi sporește puterea de concentrare. 


Staţi neclintiți şi cunoaşteţi că EU SUNT Dumnezeu 
[înălța-Mă-voi pe pământ, Psalm 45:10] 


De fapt, energiile superioare ale minţii arar ţâşnesc dacă nu e neclintit corpul şi uşa 
simțurilor nu e închisă lumii concrete. 


> Neville a şters cuvântul înseamnă de după Dumnezeu şi apoi a adăugat cele dintre paranteze. Ed. 


Al treilea și ultimul lucru de făcut este să experimentezi în imaginația ta ce ai 
experimenta în realitate dacă ţi-ai atinge obiectivul. [Trebuie să îl câştigi în imaginaţie 
mai întâi, fiindcă imaginaţia e însăși poarta spre realitatea a ceea ce urmăreşti. Dar 
folosește imaginația iscusit, iar nu precum spectatorul ce gândește la final, ci precum 
participantul care gândește din final. ] 


Imaginează-ţi că posezi o însuşire sau ceva ce doreşti şi până acum nu ai avut. 
Capitulează complet acestui sentiment până ce întreaga ta ființă e posedată de el. Această 
stare diferă de visare prin acest aspect: este rezultatul unei imaginări controlate și a 
atenției strunite, concentrate, pe când reveria este rezultatul unei imaginări necontrolate — 
de obicei o simplă „visare cu ochii deschişi”. 


In starea controlată, ajunge un minimum de efort pentru a-ţi ţine conştienţa plină de 
sentimentul dorinţei împlinite. Imobilitatea fizică şi mentală a acestei stări este un ajutor 
puternic al atenției voluntare și un factor major al minimului efort. 


Aplicarea acestor trei puncte: 


1. Dorinţă 
2. Imobilitate fizică 
3. Asumpția dorinţei deja împlinite 


este calea spre îndreptare sau uniune cu obiectivul tău. [Primul punct este gândirea la 
final, cu intenția de a-l realiza. Al treilea punct este gândirea din final cu sentimentul 
împlinirii. Secretul gândirii din final este să te bucuri de a fi, de a trăi acel final. În clipa 
în care îl faci agreabil şi îți imaginezi că ești în acel final, începi să gândeşti din final. ] 


Una dintre cele mai larg-răspândite false păreri este aceea conform căreia această 
lege funcţionează numai pentru cei care au un obiectiv pios ori religios. Acesta e un sofism 
[eroare]. 

Funcţionează la fel de impersonal precum funcționează legea electricității. Poate fi 
folosită în scopuri lacome, egoiste, la fel de bine ca şi pentru cele nobile. Numai că trebuie 
avut mereu în minte că gândurile și faptele neonorante duc inevitabil la consecinţe 
nefericite. 


Capitolul douăzeci 


VIRTUTE [DREPTATE] 


În capitolul precedent, virtutea [dreptatea] a fost definită drept conștiința de a fi 
deja ceea ce vrei să fii. Acesta este adevăratul înţeles psihologic și, evident, nu se referă la 
adeziunea la coduri morale, legi civile sau precepte religioase. Nu poţi atașa suficient de 
multă importanţă faptului de a fi virtuos [drept]. 


De fapt, întreaga Biblie este străbătută cu preveniri şi îndemnuri asupra subiectului. 


Răscumpără păcatele tale prin fapte de dreptate. 
Daniel 4:24/27 


Ţin cu tărie la dreptatea mea 

şi nu voi lăsa-o să-mi scape; 
inima mea nu se ruşinează de zilele pe care le-am trăit. 
Iov 27:6 


Credincioşia mea va răspunde pentru mine. 
Geneza/Facerea 30:33 


Foarte adesea cuvintele păcat şi virtute sunt folosite în aceeaşi frază. Acesta e un 
contrast logic al opusurilor şi devine enorm de semnificativ în lumina înţelesului 
psihologic al virtuţii şi a înțelesului psihologic al păcatului. 


Păcat înseamnă a rata ținta. A nu-ți obține dorinţa, a nu fi persoana care vrei să fii 
înseamnă a păcătui. Virtutea /dreptatea] este conştienţa de a fi deja ceea ce vrei să fii. 

Este o lege educativă neschimbătoare potrivit căreia efectele trebuie să urmeze 
cauzelor. Numai prin virtute /dreptate] poţi fi salvat de păcătuire. 


Există o mare neînțelegere generală asupra sensului expresiei „mântuire de păcat”. 
Exemplul următor va fi de ajuns pentru a demonstra această înțelegere greşită şi a 
stabili adevărul. 


Cineva care trăieşte în sărăcie lucie ar putea crede că prin intermediul vreunei 
activităţi religioase ori filosofice poate fi „salvat din păcat” şi viaţa lui se va îmbunătăţi ca 
rezultat. 

Dacă, totuşi, el continuă să trăiască în aceeaşi stare de sărăcie, e clar că ceea ce ela 
crezut nu a fost adevărul şi, de fapt, nu a fost defel „,mântuit”. Pe de altă parte, el poate fi 
salvat prin virtute [dreptate]. 


Folosirea cu succes a legii asumpţiei va avea ca rezultat inevitabil o schimbare reală 
în viața lui. Nu va mai trăi în sărăcie. Nu va mai rata ţinta. Va fi mântuit de păcat. 


Că de nu va prisosi dreptatea voastră 
mai mult decât a cărturarilor și a fariseilor, 
nu veţi intra în Împărăţia Cerurilor. 
Matei 5:20 


Cărturarii şi fariseii înseamnă aceia care sunt influențați şi stăpâniți de aparențele 
exterioare ale regulilor şi obiceiurilor societăţii în care ei trăiesc, dorința zadarnică de a fi 
bine-văzuţi în ochii altora. Dacă această stare mentală nu e depăşită, viaţa ta va fi una a 
limitărilor — a ratării obţinerii dorinței tale — a ratării țintei — a păcatului. Virtutea 
[dreptatea] este depăşită prin adevărata virtute, care e întotdeauna conștiința de a fi deja 
ceea ce vrei să fii. 


Una dintre cele mai mari capcane în încercarea de a folosi legea asumpţiei este 
concentrarea atenţiei tale asupra lucrurilor, asupra unei noi case, a unui serviciu mai bun, a 
unui cont bancar mai solid. Aceasta nu e virtutea fără de care „veţi muri în păcatele 
voastre” [loan 8:24]. Virtutea [dreptatea] nu e lucrul în sine; este conștiența, sentimentul 
de a fi deja persoana care vrei să fii, de a avea deja lucrul pe care îl doreşti. 


Căutaţi mai întâi împărăția lui Dumnezeu și dreptatea Lui 
şi toate acestea se vor adăuga vouă. 
Matei 6:33 


Împărăţia (întreaga creaţie a) lui Dumnezeu (EU SUNT-ul tău) este înlăuntrul tău. 


Virtutea [dreptatea] este conştiinţa că deja o posezi în întregime. 


Capitolul douăzeci şi unu 


LIBER-ARBITRU 


Se pune adesea întrebarea, „Ce trebuie făcut între asumpţia dorinței împlinite şi 
realizarea ei?” 

Nimic. E o amăgire că, în afară de a-ți asuma sentimentul dorinței împlinite, poți 
face oareşce pentru a ajuta la realizarea dorinţei tale. Crezi că poţi face ceva, vrei să faci 
ceva; dar, de fapt, nu poţi face nimic. Iluzia liberului-arbitru de a face este numai 
necunoaştere a legii asumpției pe care se bazează întreaga acţiune. 


Totul se întâmplă automat. 

Tot ce ţi se petrece, tot ceea ce e făcut de tine — se întâmplă. Asumpţiile tale, 
conștiente ori inconștiente, dirijează toate gândurile şi acţiunile spre îndeplinirea lor. A 
înțelege legea asumpţiei, a fi convins de adevărul ei, înseamnă a te descotorosi de toate 
iluziile despre liberul-arbitru de acţiune. Liber-arbitru înseamnă de fapt libertate de a alege 
orice idee doreşti. 

Asumându-ţi ideea de a fi deja un lucru înseamnă a-l converti în realitate. Dincolo 
de asta, liberul-arbitru încetează, şi totul se întâmplă în armonie cu conceptul asumat. 


Eu nu pot să fac de la Mine 
nimic... pentru că 
nu caut la voia Mea, ci 
voia Celui Care M-a trimis. 
[loan 5:30] 


În acest citat, „Celui Care” se referă în mod evident la Dumnezeu-Tatăl. Într-un 
capitol anterior, Dumnezeu este definit ca EU SUNT. 


Din moment ce creaţia e săvârşită, Tatăl nu e niciodată în poziţia de a spune „EU voi 
fi”. Cu alte cuvinte, totul există, iar conştiența infinită EU SUNT poate vorbi numai la 
timpul prezent. 


Dar nu voia Mea, ci voia Ta să se facă. 
[Luca 22:42] 


„EU voi fi” este o mărturisire că „EU nu SUNT”. Voia Tatălui e întotdeauna „EU 
SUNT”. Până ce realizezi că TU eşti Tatăl (există numai un singur EU SUNT, şi sinele tău 
infinit este acel EU SUNT), voia ta e mereu „Eu voi fi”. 


In legea asumpţiei, conștiința de a fi este voia Tatălui. Simpla dorinţă fără această 
conştiinţă este „voia mea”. Acest măreț citat, atât de puţin înţeles, este declarația legii 
asumpției. 


Este imposibil să faci ceva. Trebuie să fii pentru a face. 


Dacă aveai un concept diferit despre tine, totul ar fi diferit. Eşti ceea ce ești, aşa că 
totul este așa cum este. Evenimentele pe care le observi sunt determinate de conceptul pe 
care-l ai despre tine. Dacă-ţi schimbi conceptul despre tine, evenimentele dinaintea ta în 
timp sunt alterate, dar, astfel alterate, ele formează din nou o secvență determinată ce 
începe din momentul acestui concept schimbat. Eşti o fiinţă cu puteri de intervenţie care îți 
permit, printr-o schimbare a conștienței, să alterezi cursul evenimentelor observate — de 
fapt, să-ți schimbi viitorul. 

Neagă evidența simţurilor şi asumă-ţi sentimentul dorinţei împlinite. În măsura în 
care asumpţia ta e creativă şi formează o atmosferă, asumpţia ta, de va fi să fie una nobilă, 
îți sporeşte încrederea şi te ajută să atingi un nivel superior de fiire. Dacă, pe de altă parte, 
asumpția ta va fi să fie una neplăcută, te împiedică şi îți face prăbuşirea mai rapidă. Aşa 
cum asumpţiile plăcute creează o atmosferă armonioasă, tot aşa, sentimentele dure și amare 
creează o atmosferă apăsătoare şi amară. 


Câte sunt curate, drepte, vrednice de iubit, 
cu nume bun, la acestea să vă fie gândul. 
[aprox., Filipeni 4:8] 


Aceasta înseamnă să-ţi faci asumpţii cele mai înalte, nobile şi fericite concepte. Nu e 
moment mai bun de a începe decât acum. Momentul prezent este întotdeauna cel mai 
oportun pentru a elimina toate asumpţiile nevrednice de iubit şi pentru a te concentra 
numai asupra binelui. 

La fel ca pentru tine, revendică şi pentru alţii moştenirea lor divină. Vezi numai 
binele din ei şi binele în ei. Stârneşte-i şi pe alţii spre înalt, spre încredere şi auto- 
revendicare prin asumpţia ta sinceră a binelui lor, şi tu vei fi prorocul şi tămăduitorul lor, 
fiindcă o împlinire inevitabilă aşteaptă toate asumpţiile susținute. 

Câştigi prin asumpţie ceea ce nu poți câştiga vreodată prin forță. O asumpţie este o 
anumită mişcare în conştienţă. Această mișcare, la fel ca toate mișcările, exercită o 
influență asupra substanţei înconjurătoare, făcând-o să ia forma, să rezoneze şi să reflecte 
asumpţia. O schimbare de noroc este o nouă direcţie şi perspectivă, o simplă schimbare în 
aranjamentul aceleiaşi substanțe mentale — conștienţa. 


De va fi să-ţi schimbi viaţa, trebuie să începi chiar de la sursă cu propriul tău 
concept primar de sine. Schimbările exterioare, înregimentările în organizații, formațiuni 
politice sau religioase, nu sunt suficiente. Cauza merge mai adânc. Schimbarea esențială 
trebuie să aibă loc în tine însuți, în propriul tău concept de sine. Trebuie să-ţi asumi că ești 
ceea ce vrei să fii şi să continui de acolo, căci realitatea asumpției tale își are fiinţa în 
independența totală față de faptele concrete şi se va întrupa singură dacă persiști în 
sentimentul dorinţei împlinite. Când știi că asumpţiile, dacă perseverezi în ele, se întăresc 
în fapte, atunci evenimentele ce par simple incidente neinițiatului vor fi înţelese de tine ca 
fiind efecte logice şi inevitabile ale asumpţiei tale. 


Lucrul important de ţinut în minte este că ai liber-arbitru infinit în alegerea 
asumpțţiilor tale, dar nicio putere de a determina condițiile şi evenimentele. Nu poți crea 
nimic, dar asumpția ta determină ce porțiune a creaţiei vei experimenta. 


Capitolul douăzeci şi doi 


STĂRUINŢĂ 


Şi a zis către ei: Cine dintre voi, având un prieten și se va duce la el în 
miez de noapte și-i va zice: Prietene, împrumută-mi trei pâini, Că a venit, din 
cale, un prieten la mine şi n-am ce să-i pun înainte, lar acela, răspunzând 
dinăuntru, să-i zică: Nu mă da de osteneală. Acum uşa e încuiată şi copiii mei 
sunt în pat cu mine. Nu pot să mă scol să-ţi dau. Zic vouă: Chiar dacă, 
sculându-se, nu i-ar da pentru că-i este prieten, dar, pentru îndrăzneala lui, 
sculându-se, îi va da cât îi trebuie. Şi Eu zic vouă: Cereţi şi vi se va da; căutaţi 
şi veţi afla; bateţi şi vi se va deschide. 

Luca 11:5-9 


SUNT TREI personaje principale în acest citat, tu şi cei doi prieteni menţionaţi. 


Primul prieten este o stare dorită de conștienţă. 

Al doilea prieten este o dorinţă ce caută împlinire. 

Trei este simbolul întregimii, al finalizării. 

Pâinile simbolizează substanţa. 

Uşa încuiată simbolizează simţurile care separă văzutul de nevăzut. 

Copiii din pat reprezintă idei ce sunt latente, adormite. 

Neputinţa de a se ridica înseamnă că starea de conștienţă dorită nu se poate înălța la 
tine, tu trebuie să te înalți spre ea. 

„Îndrăzneală” înseamnă stăruință insistentă, un fel de nerușinare crasă. 
Cere, caută şi bate înseamnă asumarea conștienței de a avea deja ceea ce dorești. 


Așadar scripturile îți spun că trebuie să persişti, să stăruieşti în înălțarea (asumarea) 
conștienței spre dorința ta deja împlinită. Promisiunea e certă: dacă ești nerușşinat în 
obrăznicia ta de a-ți asuma că deja ai ceea ce simţurile tale neagă, ți se va da — dorința ta 
va fi împlinită. 

Biblia învaţă necesitatea stăruinţei prin intermediul multor poveşti. Când Iacov a 
căutat o binecuvântare de la îngerul cu care se luptase, a spus, 


Nu Te las /să pleci] până nu mă vei binecuvânta. 
[Geneza/Facerea 32:26] 


Când şunamiteanca a căutat ajutorul lui Elisei, ea a spus, 


Pe cât este de adevărat că Domnul este viu, cum este viu şi sufletul tău, tot aşa este 
de adevărat că nu te voi lăsa. Atunci el s-a sculat şi s-a dus după dânsa. 
[4Regi/2 Împărați 4:30] 
Aceeaşi idee este exprimată în alt pasaj: 


Şi le spunea o pildă cum trebuie să se roage totdeauna şi să nu-și piardă 
nădejdea, Zicând: Într-o cetate era un judecător care de Dumnezeu nu se 
temea şi de om nu se ruşina. Şi era, în cetatea aceea, o văduvă, care venea la 
el, zicând: Fă-mi dreptate faţă de potrivnicul meu. Şi un timp n-a voit, dar 
după acestea a zis întru sine: Deşi de Dumnezeu nu mă tem şi de om nu mă 
ruşinez, Totuși, fiindcă văduva aceasta îmi face supărare, îi voi face dreptate, 
ca să nu vină mereu să mă supere. 

Luca 18:1-5 


Adevărul de la baza fiecăreia dintre aceste poveşti este acela că dorinţa izvorăşte din 
conștiința supremei realizări şi că stăruirea în păstrarea conştienţei dorinței deja împlinite 
duce la împlinirea ei. 


Nu este suficient să simți starea rugăciunii ascultate; trebuie să persişti în acea stare. 


Acesta e motivul poruncii, 


[Omul] trebuie să se roage totdeauna şi să nu-şi piardă nădejdea. [Luca 18:1] 


AICI, a_se ruga înseamnă a multumi pentru s-a primit deja ceea ce s-a cerut. 


Numai stăruința în asumpţia dorinței împlinite poate cauza acele schimbări din mintea ta 
care duc la schimbarea dorită din viaţa ta. Nu contează că sunt „îngeri”, „Elisei” ori 
„Judecători netemători”; toţi trebuie să răspundă în armonie cu asumpția în care tu 
stăruieşti. 

Când îţi pare că oamenii, alții decât tine, în lumea ta, nu se poartă cu tine aşa cum ti- 
ar plăcea, nu e din cauza vreunei „neruşinări” din partea lor, ci a lipsei tale de stăruinţă în 
asumpția în ce priveşte viaţa ta ca fiind deja așa cum ai vrea tu să fie. 


Asumpţia ta, pentru a fi eficientă, nu poate fi un simplu act izolat; trebuie să fie o 
atitudine susținută a dorinței deja împlinite. [Şi acea atitudine susţinută care te duce acolo, 


astfel încât să gândeşti din dorinţa ta deja împlinită în loc să gândeşti la dorinţa ta, este 
facilitată de asumarea frecventă a sentimentului dorinței deja împlinite. Frecvența, nu 
durata de timp, este cea care îi conferă naturaleţea. Cel la care te întorci constant este 
adevăratul tău sine. Însușirea frecventă a sentimentului dorinţei împlinite este secretul 
succesului. ] 


Capitolul douăzeci şi trei 


STUDII DE CAZ 


Va fi extrem de util acum să cităm un număr de exemple particulare ale aplicării 
acestei legi cu succes. Sunt prezentate cazuri reale. În fiecare dintre ele, problema e clar 
definită și modul în care s-a folosit imaginaţia pentru a obţine starea de conștienţă necesară 
este descris amănunțit. Autorul acestei cărți fie a fost direct implicat în aceste cazuri, fie a 
aflat faptele de la cei implicaţi. 


Aceasta e o poveste cu al cărei fiecare detaliu sunt personal familiar. 


In primăvara lui 1943, un soldat era înregimentat într-un mare bivuac în Louisiana. 
Era nerăbdător să se libereze, dar numai într-un mod absolut onorabil. 


Singura cale prin care putea face asta era solicitarea lăsării la vatră. Cererea avea 
apoi nevoie de aprobarea ofițerului comandant pentru a deveni efectivă. Conform 
regulamentelor militare, decizia comandantului era definitivă şi nu putea fi contestată. 
Soldatul, urmând toate procedurile necesare, a solicitat demobilizarea. 


In patru ore, cererea a fost înapoiată — cu ştampila „respins”. Convins că nu putea 
face recurs la o autoritate superioară, militară sau civilă, s-a întors înlăuntru spre propria sa 
conștiență, determinat să se încreadă în legea asumpției. 


Soldatul a înțeles că propria lui conștiență era unica realitate, că starea lui de 
conştienţă particulară determina evenimentele pe care le-ar petrece. 


În acea noapte, în intervalul dintre aşezarea în pat şi adormire, s-a concentrat 
folosind conștient legea asumpţiei. În imaginaţie, s-a simţit a fi în propriul său apartament 
din New York City. Şi-a vizualizat apartamentul, adică, în ochii minţii lui el chiar a văzut 
propriul său apartament, închipuind fiecare cameră atât de familiară lui, cu tot mobilierul 
fiecăreia, limpede precum în realitate. 


Cu această imagine vizualizată clar şi stând întins pe spate, s-a relaxat fizic complet. 
În acest fel, şi-a indus o stare asemănătoare somnului, păstrând în același timp controlul 
direcției atenţiei sale. Când corpul lui a devenit imobilizat în întregime, și-a asumat că era 
în propria lui cameră şi s-a simțit a fi întins în propriul său pat — un sentiment foarte diferit 
de acela când dormi într-un pat de campanie. 


In imaginaţie, s-a ridicat din pat, a pășit din cameră în cameră, atingând diferite 
articole de mobilier. Apoi s-a dus la fereastră şi, cu mâinile rezemate de pervaz, a privit de- 
a lungul străzii pe care se afla apartamentul lui. 


Atât de viu era totul în imaginaţia lui încât a văzut în detaliu trotuarul, balustradele, 
copacii şi cărămizile roşii atât de bine-cunoscute ale clădirii de peste drum. S-a întors apoi 
în patul său şi s-a lăsat luat de somn. 


Ştia că era de maximă importanţă pentru folosirea cu succes a acestei legi ca, în 
chiar clipa adormirii, conştiența lui să-i fie plină de asumpţia că era deja ceea ce voia să fie. 
Tot ceea ce a făcut în imaginaţie era bazat pe asumpţia că nu mai era în armată. Noapte 
după noapte, soldatul a pus în scenă această piesă. Noapte după noapte, în imaginaţie, se 
simţea înapoi acasă, lăsat onorabil la vatră, văzând toate împrejurările familiare şi 
adormind în propriului lui pat. A făcut asta opt nopţi la rând. 


Timp de opt zile, experienţa lui obiectivă, concretă, a continuat să fie diametral 
opusă existenţei sale subiective din conştienţa din fiecare noapte înainte de a adormi. În cea 
de-a noua zi, a sosit ordin de la cartierul general al batalionului ca soldatul să completeze o 
nouă cerere de lăsare la vatră. 


La scurt timp după ce s-a făcut asta, i s-a ordonat să se prezinte în biroul colonelului. 
In timpul discuţiei, colonelul l-a întrebat dacă încă mai dorea să scape de armată. 


La primirea unui răspuns afirmativ, colonelul a spus că el personal nu era de acord, 
dar, deşi avea obiecţii solide în a aproba lberarea, a hotărât să treacă cu vederea aceste 
obiecţii și să o aprobe. În câteva ore, cererea a fost aprobată şi soldatul, acum un civil, era 
într-un tren spre casă. 

Aceasta e o povestire uluitoare a unui om de afaceri de mare succes ce a demonstrat 
puterea imaginației şi legea asumpţiei. Cunosc intim această familie şi toate detaliile mi-au 
fost spuse de fiul descris în cele ce urmează. 


Povestirea începe când el avea douăzeci de ani. 

Era al doilea în ordinea vârstei într-o familie numeroasă cu nouă băieți și o fată. 
Tatăl era unul dintre partenerii unei mici afaceri comerciale. La optsprezece ani, fratele 
despre care povestim a părăsit ţara în care trăiau şi a călătorit două mii de mile pentru a 
intra la facultate şi a-şi finaliza educaţia. La scurt timp după primul an de facultate, a fost 
chemat acasă din cauza unui eveniment tragic legat de afacerea tatălui său. Prin unele 
intrigi ale asociaţilor săi, tatăl nu numai că a fost silit să părăsească afacerea, dar a fost şi 
ținta unor acuzaţii false ce-i puneau sub semnul întrebării caracterul şi integritatea. 

În același timp, a fost deposedat de partea lui de drept din capitalul afacerii. 

Rezultatul a fost că s-a trezit în mare măsură discreditat şi aproape fără un șfanţ. 


În aceste circumstanţe a fost chemat acasă fiul de la facultate. 


S-a întors cu inima plină de o uriaşă hotărâre. 


Era determinat să obțină un extraordinar succes în afaceri. Primul lucru pe care el şi 
tatăl său l-au făcut a fost să folosească puţinii bani pe care-i mai aveau pentru a-și porni 
propria lor afacere. Au închiriat un mic magazin pe o stradă nu departe de sediul unde tatăl 
fusese unul dintre principalii proprietari. Acolo şi-au început o afacere ce viza servicii în 
folosul comunităţii. La scurt timp după aceasta, fiul, conştient instinctiv de volumul mare 
de muncă, şi-a folosit deliberat imaginaţia pentru a atinge un obiectiv aproape fantastic. 


În fiecare zi, în drum spre şi de la serviciu, trecea prin dreptul clădirii fostei afaceri a 
tatălui său — cea mai mare afacere de genul ei din ţară. Clădirea era una dintre cele mai 
semeţe, cu cea mai bună locaţie, chiar în centrul oraşului. Pe exteriorul clădirii era un semn 
uriaş pe care stătea scris numele firmei, pictat cu litere mari și îngroșate. 

Zi după zi, trecând pe acolo, un vis măreț a prins contur în mintea fiului. S-a gândit 
ce grozav ar fi dacă familia lui ar avea semeaţa clădire — familia lui, care deținuse şi 
operase acea afacere. 


Într-una din zile, cum stătea privind ţintă la clădire, în imaginația lui, a văzut un 
nume complet diferit pe semnul uriaş din faţa intrării. Acum, literele acelea mari formau 
numele său de familie (în aceste studii de caz, nu sunt folosite numele reale; de dragul 
expunerii, în această povestire vom folosi nume ipotetice şi vom asuma că numele de 
familie al fiului era Lordard). 

Unde semnul arăta F. N. Moth & Co., în imaginație, el vedea de fapt, literă cu literă, 
numele N. Lordard & Sons. A rămas privind la semn cu ochii larg deschişi, imaginându-și 
că scria N. Lordard & Sons. De două ori pe zi, săptămână după săptămână, lună după lună, 
timp de doi ani, el şi-a văzut numele lui de familie pe frontispiciul clădirii. Era convins că, 
dacă simțea suficient de puternic că un lucru era adevărat, aşa trebuia să stea lucrul şi, 
văzându-și în imaginaţie numele de familie pe semn — ceea ce implica faptul că ei erau 
proprietarii afacerii — devenea convins că într-o bună zi vor fi proprietari. 


În tot acest timp, el a spus numai unei singure persoane ceea ce făcea. S-a destăinuit 
mamei sale, care, din grijă iubitoare, încerca să-l descurajeze, pentru a-l proteja de ceea ce 
ea credea că ar putea fi o mare dezamăgire. 

Cu toate astea, el a stăruit zi după zi. 


Doi ani mai târziu, marea companie falimenta şi râvnita clădire era pusă în 
vânzare. 

În ziua vânzării, el nu părea mai aproape de a o lua decât fusese cu doi ani mai 
devreme, când a început să aplice legea asumpţiei. În această perioadă, ei au muncit din 
greu şi dobândiseră multă încredere din partea clienților lor. Totuși, nu câştigaseră nici pe 
departe suma necesară pentru achiziționarea proprietății. Nici nu aveau vreo sursă de la 
care să împrumute capitalul necesar. Făcându-le parcă şi mai slabe şansele de a o lua, 
clădirea era considerată drept cea mai dorită proprietate din oraş şi mai mulți oameni de 
afaceri bogaţi erau pregătiţi să o cumpere. În ziua vânzării propriu-zise, spre uriaşa lor 
surpriză, un bărbat, aproape un complet străin, intră în magazinul lor şi se oferi să 
cumpere proprietatea pentru ei. (Din cauza unor condiţii neobişnuite stipulate în această 
tranzacţie, familia fiului nu a putut nici măcar să participe la licitaţia pentru proprietate.) 


Au crezut că bărbatul glumeşte. Totuși, nu era aşa. Bărbatul le-a explicat că le 
urmărise activitatea de ceva vreme, le admira abilitatea, credea în integritatea lor, iar 
capitalul oferit lor pentru a intra în afaceri la nivel superior îi părea o investiție sănătoasă. 


În chiar acea zi, proprietatea era a lor. Lucrul pe care fiul stăruise în a-l vedea în 
imaginaţia lui era acum realitate. Impulsul bărbatului era mai mult decât justificat. 


Astăzi, familia deține nu numai afacerea privată la care s-a făcut referire, ci multe 
dintre cele mai mari ateliere industriale din ţara în care trăiesc. 

Fiul, văzându-și numele de familie la intrarea acestei clădiri semeţe, cu mult timp 
înainte ca acesta să fi existat în realitate, utiliza cu precizie tehnica aducătoare de 
rezultate. Asumându-și sentimentul că deja avea ceea ce dorea — făcând aceasta o realitate 
vie în imaginaţia lui, prin stăruință determinată, indiferent de aparente ori circumstanțe —, 
a cauzat ca visul său să devină, inevitabil, o realitate. 


Aceasta e relatarea unui rezultat foarte neaşteptat al unei întrevederi cu o doamnă ce 
a venit să se consulte cu mine. 


Într-o după-amiază, a venit să mă vadă o tânără bunică, femeie de afaceri din New 
York. A apărut însoțită de nepotul ei în vârstă de nouă ani, care venise să o viziteze din 
Pennsylvania. Răspunzându-i la întrebări, i-am explicat legea asumpţiei, descriindu-l în 
detaliu procedura ce trebuie urmată în obținerea obiectivului. Băiatul stătea cuminte, 
aparent absorbit de un minuscul camion de jucărie, în timp ce-i explicam bunicii metoda de 
asumare a stării de conştiență care ar fi a ei dacă dorinţa sa ar fi deja împlinită. 


I-am spus povestea soldatului din tabăra militară, care, în fiecare noapte, adormea 
imaginându-se a fi în propriul său pat din propria sa casă. 


Când băiatul şi bunica lui se pregăteau să iasă, el privi la mine în sus cu un mare 
entuziasm şi a spus, „Ştiu ce vreau şi acum ştiu cum să-l capăt”. Surprins, l-am întrebat ce 
era acel ceva; mi-a răspuns că inima lui ardea după un căţel. 


La care, bunica a început să protesteze vehement, amintindu-i băiatului că i se 
spusese de nenumărate ori că asta nici într-un caz nu se poate... că tatăl şi mama lui nu ar 
permite, că băiatul era prea mic pentru a avea grijă de un animal aşa cum trebuie și, peste 
toate, tatăl avea o profundă antipatie pentru câini — de fapt, ura să vadă vreunul în preajmă. 


Toate astea erau argumente pe care băiatul, dorind cu pasiune un câine, refuza să le 
priceapă. „Acum ştiu ce am de făcut”, a spus el. „În fiecare noapte, când voi merge la 
culcare, voi pretinde că am un câine şi că ne plimbăm împreună”. „Nu”, sări bunica, „nu 
aşa a spus dl Neville. Asta nu era pentru tine. Tu nu poţi avea un câine”. 


Aproximativ şase săptămâni mai târziu, bunica mi-a spus ceea ce, pentru ea, era o 
poveste năucitoare. 


Dorinţa băiatului de a avea un câine era atât de intensă încât el a absorbit tot ce eu 
spusesem bunicii sale despre cum să-și atingă dorinţele — şi a crezut necondiționat că el 
înţelesese cum să-şi obțină cățelul. 

Punându-şi credința în practică, mai multe nopți, băiatul își imagină că un câine 
stătea în pat lângă el. În imaginaţie, îl mângâia cu drag, simţindu-i blana de-a dreptul. 
Lucruri precum jucatul şi plimbatul alături de câine îi umpluseră mintea. 


In câteva săptămâni, s-a întâmplat. Un ziar din orașul în care trăia băiatul a organizat 
un program special de „Săptămâna bunăvoinţei față de animale”. Tuturor elevilor li s-a 
cerut să scrie un eseu cu titlul „De ce mi-ar plăcea să am un câine”. 


După ce s-au predat şi analizat lucrări de la toate şcolile, s-a anunţat câştigătorul 
concursului. Câștigătorul era același băiat care îmi spusese cu numai câteva săptămâni 
înainte în apartamentul meu din New York, „Acum știu cum să obţin un câine”. Într-o 
ceremonie elaborată, care a fost mediatizată împreună cu povestea și fotografii în ziar, 
băiatul a fost răsplătit cu un minunat căţel collie. 


Relatându-mi întâmplarea, bunica mi-a spus că, în cazul în care băiatul ar fi primit 
bani cu care să fi cumpărat un câine, părinții nu ar fi îngăduit una ca asta şi i-ar fi folosit 
pentru a achiziționa oareşce acțiuni în numele lui ori i-ar fi deschis un cont bancar. Mai 
mult, dacă cineva i-ar fi dăruit băiatului un câine, ei l-ar fi refuzat ori l-ar fi dat la alții. 

Dar modul dramatic în care a obţinut băiatul câinele, felul în care a câștigat el un 
concurs orăşenesc, articolele şi fotografiile din ziar, mândria izbânzii şi bucuria copilului, 
toate au contribuit la schimbarea opiniei părinților săi şi aceştia s-au trezit făcând ceea ce 
nu şi-ar fi închipuit a fi vreodată posibil — i-au îngăduit să păstreze câinele. 


Toate astea mi le-a explicat bunica însăși, încheind prin a-mi spune că era o anume 
rasă de câine la care îi tot stătea mintea băiatului. Anume, un collie. 

Acestea au fost spuse de mătușa din povestire întregii audienţe la finalul uneia dintre 
conferențierile mele. 


În timpul perioadei de întrebări și răspunsuri ce a urmat conferenţierii mele despre 
legea asumpţiei, o doamnă care participase la multe asemenea întâlniri şi a avut consultări 
personale cu mine de câteva ori, s-a ridicat şi a cerut permisiunea de a relata o povestire ce 
ilustrează cum a folosit ea legea cu succes. 


A spus că, întorcându-se acasă de la conferenţierea de săptămâna trecută, și-a găsit 
nepoata supărată şi tulburată foarte. Soţul nepoatei, care era un ofițer în Armata Forţelor 
Aeriene ce staționa în Atlantic City, tocmai primise ordin de detaşare, împreună cu 
întreaga unitate, în Europa. I-a spus printre lacrimi mătuşii că motivul pentru care era 
supărată era acela că ea sperase ca soţul ei să fie trimis ca maistru-instructor în Florida. 


Ambii iubeau Florida şi erau nerăbdători să fie staționaţi acolo, nu să fie separați. 
Auzind acestea, mătuşa declară că era numai un singur lucru de făcut şi acela era aplicarea 
imediată a legii asumpţiei. „S-o facem”, hotărî ea. „Dacă erai de fapt în Florida, ce-ai face? 
Ai simţi briza caldă. Ai mirosi aerul sărat. Ţi-ai simţi degetele de la picioare cufundându-se 
în nisip. Ei bine, să facem toate astea chiar acum”. 

Şi-au scos pantofii şi, stingând lumina, în imaginație, s-au simţit a fi în realitate în 
Florida, simțind briza caldă, mirosind aerul mării, înfundându-și degetele în nisip. 


Patruzeci şi opt de ore mai târziu, soţul a primit o schimbare de ordin. Noile sale 
instrucțiuni erau să se prezinte imediat în Florida ca maistru militar al Forţelor Aeriene. 
Cinci zile mai târziu, soția lui era în tren pentru a se reuni. lar mătuşa, deşi a însoţit-o pe 
nepoată în asumarea stării de conştiență necesare, nu a plecat în Florida. Aceea nu fusese 
dorinţa ei. Pe de altă parte, era fânjirea intensă a nepoatei. 

Acest caz este interesant în mod special datorită intervalului scurt de timp dintre 
aplicarea acestei legi a asumpţiei şi manifestarea sa vizibilă. 


O foarte distinsă doamnă a venit la mine tare neliniștită. Întreţinea un apartament 
cochet în oraș precum şi o casă mare la ţară; dar fiindcă multele facturi însumau mai mult 
decât veniturile sale modeste, era absolut necesar să-şi închirieze apartamentul de era să-şi 
petreacă vara la ţară împreună cu familia ei. 

În anii anteriori, apartamentul fusese închiriat fără nicio dificultate încă de la 
începutul primăverii, dar în ziua în care a venit la mine, sezonul subînchirierilor se 
încheiase. Apartamentul trecuse prin mâinile celor mai bune agenţii imobiliare luni de-a 
rândul, dar nimeni nu se arătase interesat nici măcar să vină să-l vadă. 

După ce mi-a descris situația, i-am explicat cum poate fi utilizată legea asumpţiei în 
rezolvarea problemei sale. I-am sugerat că, imaginându-şi că apartamentul fusese deja 
închiriat de o persoană ce dorea să-l ocupe imediat şi asumându-și că aceasta era realitatea, 
apartamentul său va fi închiriat în fapt. Pentru a crea sentimentul de naturalețe necesar — 
sentimentul că era deja realitate faptul că apartamentul ei era deja închiriat — i-am sugerat 
să se lase purtată spre somn în chiar noaptea aceea, imaginându-se nu în apartamentul său, 
ci în orice loc în care ar dormi dacă apartamentul ar fi închiriat imediat. A prins repede 
ideea şi a spus că, într-o astfel de situație, ar dormi în casa ei de la ţară, chiar dacă nu era 
încă deschisă pentru vară. 


Acest interviu a avut loc joi. La ora nouă sâmbătă dimineaţa, m-a sunat de la casa ei 
de la ţară — emoţionată și fericită. 

Mi-a spus că joi-seara a adormit imaginându-și și simțind că dormea în realitate în 
celălalt pat din casa ei de la țară, la kilometri depărtare de apartamentul pe care-l ocupa 
în oraș. Vineri, imediat a doua zi, un chiriaş ideal, unul care îndeplinea toate cerinţele ei ca 
om responsabil, nu numai că a închiriat apartamentul, dar l-a închiriat cu condiţia să se 
poată muta chiar în acea zi. 

Numai o utilizare intensă şi completă a legii asumpţiei putea produce astfel de 
rezultate în această situație extremă. 


Acum patru ani, un prieten de familie mi-a cerut să discut cu fiul său în vârstă de 
douăzeci şi opt de ani, în privinţa căruia nu erau aşteptări pentru a mai trăi. 


Suferea de o boală de inimă rară. Această boală ducea la dezintegrarea organului. 

Îngrijiri medicale îndelungate şi costisitoare nu au dus la nici un rezultat. 

Doctorii nu aveau nicio speranţă de însănătoşire. Fiul fusese la pat o lungă perioadă. 
Trupul lui se contractase spre un aproape schelet şi putea vorbi şi respira numai cu foarte 
mare dificultate. 


Soţia sa şi doi copii mici erau acasă când am sunat, iar soția a fost de față de-a 
lungul întregii discuţii. 


Am început spunându-i că era numai o singură soluţie pentru orice problemă, iar 
soluția era o schimbare de atitudine. Cum vorbitul îl secătuia de puteri, i-am cerut să 
încuviințeze din cap dacă înţelegea clar ceea ce îi spuneam. Așa şi făcea. 


I-am descris adevărurile care stau la baza legii conştienţei — de fapt, cum conştiența 
este singura realitate. I-am spus că modul de a schimba orice condiţie era acela de a-şi 
schimba starea de conştienţă în privinţa ei. Ca ajutor specific în asumarea de către el a 
sentimentului de a fi deja sănătos, i-am sugerat ca, în imaginaţie, să vadă fața doctorului 
exprimând o uluire de necrezut constatându-i însănătoșirea, contrar oricărei logici 
pornind de la ultimele faze ale bolii incurabile, să-l vadă verificând și răsverificând fişele 
de examinare şi să-l audă spunând iar şi iar, „E un miracol — e un miracol”. 


Nu numai că a înţeles asta foarte clar, dar a şi crezut fără rezerve. A promis că va 
urma cu credință această procedură. Soţia lui, care ascultase cu atenţie, m-a asigurat că şi 
ea va folosi cu silinţă legea asumpţiei și imaginaţia, în același fel ca şi soţul său. 


Ziua următoare m-am îmbarcat spre New York — toate astea având loc în timpul 
vacanței de iarnă la tropice. 


Câteva luni mai târziu, am primit o scrisoare ce spunea că fiul s-a recuperat în mod 
miraculos. Cu ocazia următoarei vizite, l-am întâlnit în persoană. Era perfect sănătos, 
angajat activ în afaceri şi bucurându-se din plin de multele activităţi sociale ale prietenilor 
şi familiei lui. 

Mi-a spus că din ziua în care am plecat, nu a avut niciodată vreo îndoială că „treaba” 
va funcţiona. A descris cum a urmat fidel sugestia pe care i-am făcut-o şi zi după zi trăia 
complet în asumpția că era deja puternic și sănătos. 


Acum, după patru ani de la vindecarea sa, e convins că singurul motiv pentru care e 
astăzi aici e acela al folosirii cu succes a legii asumpției. 

Această povestire ilustrează folosirea cu succes a legii de către un director executiv 
newyorkez. 


În toamna lui 1950, un director al uneia dintre cele mai de seamă bănci din New 
York discuta cu mine o problemă cu care era serios confruntat. 

Îmi spunea că perspectivele progresului său personal şi de avansare ierarhică erau 
foarte reduse. Atingând vârsta mijlocie şi simțind că o îmbunătăţire însemnată în poziție și 
venit era justificată, „a pus-o pe tapet” superiorilor săi. Aceștia i-au spus în faţă că vreo 
îmbunătăţire majoră era imposibilă şi i-au dat de înţeles că, dacă era nemulțumit, îşi putea 
căuta un alt serviciu. Ceea ce, evident, i-a sporit anxietatea. 

În discuţia noastră, mi-a explicat că nu avea vreo tentaţie pentru grămezi de bani, dar 
că trebuia să aibă un venit substanţial pentru a-şi păstra confortabil căminul şi pentru a-şi 
întreține copiii în licee şi colegii bune. Iar asta îi părea imposibil de realizat cu venitul 
actual. Refuzul băncii de a-l asigura de o oarecare avansare în viitorul imediat a dus la un 
sentiment de nemulțumire şi o dorință intensă de a-şi asigura o poziție mai bună cu, 
evident, mult mai mulţi bani. 

Mi-a mărturisit că genul de slujbă care i-ar plăcea mai mult decât orice altceva era 
unul în care să gestioneze fonduri de investiţii ale unei instituţii importante, precum o 
fundaţie sau o mare universitate. 


Explicându-i legea asumpției, am afirmat că situația lui actuală era numai o 
manifestare a conceptului său despre sine şi am declarat că, de voia să schimbe 
circumstanţele în care se găsea, o putea face numai schimbându-și conceptul despre sine. 
Pentru a produce această schimbare de conştienţă și astfel o schimbare a situaţiei sale, i-am 
cerut să urmeze această procedură în fiecare noapte chiar înainte de a adormi: 

În imaginaţie, urma să simtă cum îşi încheia una dintre cele mai importante şi de 
succes zile din viaţa lui. Urma să-și imagineze că perfectase în realitate o înţelegere, chiar 
în acea zi, pentru a colabora cu genul de organizaţii după care tânjea şi exact în condiţiile 
pe care el le voia. 

l-am sugerat că, de reuşea să-şi umple mintea complet cu acest sentiment, va 
experimenta o senzaţie distinctă de uşurare. În această dispoziţie, anxietatea şi 
nemulțumirea vor deveni lucruri ale trecutului. Va simţi satisfacția ce vine odată cu 
realizarea dorinței. Am încheiat asigurându-l că, de va face asta cu credință, va obţine 
inevitabil tipul de poziţie pe care o voia. 


Asta era în prima săptămână din decembrie. Noapte după noapte, fără excepție, a 
urmat această procedură. 

La începutul lui februarie, un director al uneia dintre cele mai bogate fundații din 
lume îl întreba pe directorul nostru executiv dacă era interesat în a se alătura fundației într- 
o funcţie executivă de gestionare a investițiilor. După scurte discuţii, accepta. 


Astăzi, cu un venit substanţial superior şi cu certitudinea unui progres constant, acest 
om este într-o poziţie ce depăşeşte cu mult tot ceea ce a sperat numai. 

Soţul şi soţia din această povestire au participat la conferențierile mele câţiva ani la 
rând. Este o ilustrare interesantă a utilizării conştiente a acestei legi de către doi oameni ce 
se concentrează asupra aceluiaşi obiectiv în același timp. 


Acest bărbat şi nevasta lui erau un cuplu de un devotament reciproc remarcabil. 
Viaţa lor era complet fericită şi liberă de orice probleme sau frustrări. 


De ceva vreme, plănuiau să se mute într-un apartament mai mare. Cu cât se gândeau 
mai mult la asta, cu atât mai mult îşi dădeau seama că ceea ce voiau era o frumoasă 
mansardă /,„penthouse” în original]. Discutând împreună, soțul descria una cu ferestre 
înalte ce dădeau spre o privelişte magnifică. Soţia spunea că ar vrea să aibă un perete 
îmbrăcat în oglindă de sus până jos. Amândoi voiau un şemineu cu lemne de foc. Era 
obligatoriu să fie în New York. 


Au căutat luni la rând un asemenea apartament în zadar. De fapt, situația din oraș era 
de asemenea natură încât achiziționarea de orice fel de apartamente era aproape o 
imposibilitate. Erau atât de greu de găsit, încât nu numai că existau liste de așteptare pentru 
ele, dar includeau tot soiul de clauze speciale, taxe suplimentare, obligaţia de a le cumpăra 
mobilate gata etc. Apartamentele noi erau închiriate cu mult înainte de a fi terminate, multe 
fiind rezervate încă din stadiul de proiect de construcţie. 


La începutul primăverii, după luni de căutări fără rezultat, au localizat în sfârșit unul 
pe care l-au luat serios în considerare. Era o mansardă într-o clădire ce tocmai se finisa în 
sus pe /strada] Fifth Avenue, cu vedere spre Central Park. Avea un inconvenient serios. 

Fiind o clădire nouă, nu beneficia de clauze negociabile, iar cuplului i se păreau 
exorbitante taxele de locaţie. De fapt, erau cu câteva mii de dolari pe an mai mult decât 
luaseră ei în calcul. 


Pe parcursul lunilor de primăvară, în martie şi aprilie, au continuat să caute 
mansarde diverse prin oraş, dar mereu se întorceau la aceasta. 


Intr-un final, au hotărât să majoreze substanţial suma pe care ar fi plătit-o şi au făcut 
o ofertă pe care agentul imobiliar al clădirii a acceptat să o înmâneze proprietarilor pentru 
evaluare. 


In acest moment, fără să discute problema unul cu celălalt, ambii au hotărât să aplice 
legea asumpţiei. Abia mai târziu, fiecare a aflat ce făcuse şi celălalt. 


Noapte de noapte, amândoi adormeau imaginându-se în apartamentul pe care îl 
aveau în vedere. Soţul, întins și cu ochii închiși, îşi imagina că ferestrele dormitorului său 
dădeau spre parc. Își imagina că primul lucru pe care îl făcea în zori era să meargă spre 
fereastră şi să admire priveliștea. Se simțea stând pe terasă privind parcul, servind 
cocktailuri împreună cu soția sa şi prietenii lor, savurând momentul. Și-a umplut mintea 
cu sentimentul real de a fi în apartamentul de la mansardă și pe terasă. 


În tot acest timp, fără ca el să ştie, soția sa făcea același lucru. 


Au trecut câteva săptămâni fără vreo decizie din partea proprietarilor, dar ei 
continuau să imagineze, pe când se culcau în fiecare seară, că dormeau de fapt în mansarda 
mult-dorită. 


Într-o zi, spre uimirea lor totală, un îngrijitor din blocul în care locuiau le-a spus că 
apartamentul de la mansardă era liber. Erau uluiţi, deoarece clădirea lor era una dintre cele 
mai dorite din oraş, cu o amplasare perfectă, chiar în Central Park. Ştiau că exista o lungă 
listă de așteptare cu cei care încercau să prindă un apartament în blocul lor. Faptul că 
tocmai cel de la mansardă devenise neocupat pe neașteptate fusese ținut ascuns de 
managementul clădirii, fiindcă nu aveau mandat de a-l scoate la vânzare. 


Auzind că era vacant, acest cuplu a făcut imediat o cerere să le fie închiriat lor, 
numai pentru a li se spune că acel lucru era imposibil. Problema nu era numai aceea că 
erau deja alți doritori pe lista de aşteptare pentru mansarda clădirii, dar mai şi era deja 
promisă unei familii. În ciuda acestor lucruri, cuplul nostru a avut o serie de întrevederi cu 
cei din management, la sfârşitul cărora, apartamentul era al lor. 


Clădirea aflându-se în regim de subînchiriere, prețul era cel pe care şi-l propuseseră 
să-l plătească încă de când au început să caute apartamente tip mansardă. Amplasamentul, 
apartamentul în sine şi terasa largă ce-l înconjura spre sud, vest şi nord, toate erau dincolo 
de aşteptările lor — iar sufrageria, pe o latură, avea o oglindă uriașă de patru metri și 
jumătate pe doi metri şi jumătate, împreună cu o vedere splendidă spre Central Park; un 
perete era acoperit cu oglindă şi exista un şemineu cu lemne pentru foc. 


Capitolul douăzeci şi patru 


NEREUȘITĂ 


Această carte nu ar fi completă fără a discuta şi despre nereușira în încercarea 
folosirii legii asumpţiei. Este deplin posibil ca fie să fi avut ori să ai unele nereuşite în 
această privinţă — multe dintre ele în probleme cu adevărat importante. 


Dacă, citind această carte şi având o înțelegere profundă asupra utilizării şi 
funcționării legii asumpţiei, o aplici încrezător în efortul de a-ți împlini vreo dorință 
arzătoare şi eşuezi, care e motivul? Dacă, la întrebarea „Ai stăruit îndeajuns?”, răspunsul 
tău este „Da” — şi totuşi, materializarea dorinţei nu s-a produs, care e motivul nereuşitei? 


Răspunsul la aceasta este cel mai important factor în folosirea cu succes a legii 


asumpției. Timpul necesar ca asumpția ta să devină fapt, dorinta ta să fie împlinită, este 
direct proportional cu firescul sentimentului tău de a fi deja ceea ce vrei să fii — de a 
avea deja ceea ce doresti. 


Faptul că nu îți pare natural să fii ceea ce te imaginezi a fi este secretul nereușitei 
tale. Indiferent de dorinţa ta, indiferent de cât de fidel şi inteligent urmezi legea, dacă nu 
simţi naturalețea de a fi ceea ce dorești să fii, nu vei fi acel lucru. Dacă nu-ţi pare firesc să 
obţii o slujbă mai bună, nu vei obţine o slujbă mai bună. Întregul principiu este limpede 
exprimat prin fraza biblică „vei muri în păcatele tale” [loan 8:24] — nu transcenzi de la 
nivelul tău actual la starea dorită. 


Cum se poate obține sentimentul acesta al naturaleţei? 


Secretul constă într-un singur cuvânt — imaginaţie. De exemplu, iată o foarte simplă 
ilustrare: să spunem că ești înlănțuit strâns de o bancă de fier mare și grea. Nu ai putea 
fugi, de fapt nu ai putea nici măcar merge. În aceste condiţii, nu ti-ar părea firesc să fugi. 
N-ai putea nici măcar simți că ar fi natural să fugi. Dar ţi-ai putea imagina cu uşurinţă că 
fugi. În acea clipă, când conștienţa ta este umplută cu fuga ta imaginară, ai uitat că eşti 
imobilizat. În imaginație, fuga ta era absolut firească. 


Sentimentul esenţial al naturaleţei poate fi obţinut prin umplerea insistentă a 
conștienţei tale cu imaginativ — imaginându-te ca fiind ceea ce vrei să fii sau a avea ceea ce 
doreşti. 

Progresul poate izvorî numai din imaginaţia ta, din dorinţa ta de a transcende nivelul 
tău actual. 


Ceea ce cu adevărat şi literalmente trebuie să simţi este că, prin imaginația ta, toate 
lucrurile sunt cu putinţă. Trebuie să realizezi că schimbările nu sunt cauzate de capriciu, ci 
de o schimbare în conștienţă. 


Ai putea eşua în a obţine sau menţine o stare de conştientă anume, necesară în 
producerea efectului pe care-l dorești. 


Dar, odată ce ştii că singura realitate şi unicul creator al lumii tale particulare este 
conștiența și ţi-ai însemnat cu fierul roşu acest adevăr în întreaga ta ființă, atunci ştii că 
succesul sau nereuşita se află exclusiv în mâinile tale. Faptul că eşti sau nu suficient de 
disciplinat pentru a susține starea de conştiență necesară în situații diverse nu e relevant 
pentru adevărul legii în sine — acela că o asumpţie, dacă se stăruieşte în ea, va deveni 
realitate. Siguranța adevărului acestei legi trebuie să rămână neclintită în ciuda marilor 
dezamăgiri şi tragedii — chiar şi atunci când „vezi stingându-se lumina vieţii şi întreaga 
lume continuând ca şi cum ar fi încă zi”. 


Nu trebuie să crezi că, fiindcă asumpțţia ta nu a reuşit să se materializez, adevărul că 
asumpțiile se materializează e o minciună. Dacă asumpţiile tale nu se împlinesc este din 
cauza unei erori sau slăbiciuni din conştiența ta. 


Totuşi, aceste erori şi slăbiciuni pot fi depășite. 


Pentru aceasta, aspiră mereu spre tot mai înalte culmi simțind că deja ești persoana 
care vrei să fii. Şi aminteşte-ți că timpul care-i trebuie asumpţiei tale ca să devină realitate 
este proporțional cu naturalețea de a fi acel ideal. 


Omul se înconjoară cu imaginea reală de sine. Fiecare spirit îşi 
construieşte o casă şi dincolo de casa lui, o lume, şi dincolo de lumea lui, un 
paradis. Cunoaşte deci că lumea există pentru tine. Mecanismul e perfect 
pentru tine. Ceea ce suntem, numai aceea putem vedea. Tot ce Adam a avut, 
tot ce ar fi putut Cezar cuceri, ai şi poţi cuceri tu. Adam şi-a numit casa „rai şi 
pământ”. Cezar şi-a numit casa, „Roma”; tu poate ţi-o numești „cârpăcie”; o 
proprietate de câteva hectare sau o garsonieră de student. Totuşi, în fiecare 
înțeles al cuvântului, sălașul tău e la fel de măreț precum al lor, chiar şi fără 
numele alea pompoase. Zidește-ţi deci propria ta lume. De îndată ce îţi 
conformezi viața ideii pure din mintea ta, largile ei măsuri vor începe să se 
desfăşoare. 

Emerson 


Capitolul douăzeci și cinci 


CREDINŢĂ 


„Miracol ” e numele dat rezultatelor credinţei 
de către cei care nu au credinţă. 


Iar credinţa este încredințarea celor nădăjduite, 
dovedirea lucrurilor celor nevăzute. 
Evrei 11:1 


Întregul sens al legii asumpţiei este conţinut de acest citat. De n-ai o conştiinţă adânc 
înrădăcinată că ceea ce speri are substanţă şi e posibil de obţinut, va fi imposibil să-ţi 
asumi conștienţa de a fi sau de a avea ceea ce speri. Faptul că întreaga creație e săvârşită 
şi totul există e cel care te stârneşte să speri — şi speranța, la rândul ei, implică aşteptare, iar 
fără aşteptarea succesului ar fi imposibil să foloseşti conştient legea asumpţiei. 
„Dovedirea” e un semn al realității. 

Astfel, acest citat se traduce prin credința este conștiința realității a ceea ce asumi, 
[o convingere de realitatea lucrurilor pe care nu le vezi, percepția mentală a realității 
invizibilului]. Prin urmare, devine evident că lipsa credinţei înseamnă neîncredere în 
existenţa a ceea ce doreşti. Având în vedere că ceea ce experimentezi este reproducerea 
fidelă a stării tale de conştiență, lipsa de credință va însemna eşuarea perpetuă în orice 
încercare de folosire conștientă a legii asumpției. 


A 


In toate epocile istoriei, credinţa a jucat un rol major. Străbate toate marile religii ale 
lumii, se întreţese cu toate mitologiile şi totuşi, astăzi este aproape universal neînţeleasă. 


Contrar opiniilor populare, eficiența credinţei nu se datorează niciunui agent extern. 
Este de la început până la capăt o activitate a propriei tale conştiente. 


Biblia e plină de multe afirmaţii despre credință, despre al căror înţeles numai puţini 
sunt conştienţi. lată câteva exemple tipice: 


Pentru că şi nouă ni s-a binevestit ca și acelora, dar cuvântul propovăduirii 
nu le-a fost lor de folos, nefiind unit cu credinţa la cei care l-au auzit. 
Evrei 4:2 


Pi 


În acest citat, „nouă şi „acelora” arată clar că toți auzim evanghelia. 

„Evanghelie” înseamnă „bună vestire”. Foarte limpede, vestea bună pentru tine ar fi 
aceea că ţi-ai atins dorinţa. Asta ţi se „propovăduieşte” mereu de către sinele tău infinit. A 
auzi că ceea ce doreşti tu există și trebuie numai să îngădui, să accepţi, să primeşti în 
conştienţă — iată o veste bună. „Nefiind unit cu credința” înseamnă a nega realitatea a ceea 


ce doreşti. De aici, lipsa de „folos” (obţinere). 


O, neam necredincios şi îndărătnic, până când voi fi cu voi? 
Matei 17:17 


Înţelesul lui „necredincios” s-a clarificat. 

„Îndărătnic” [„pervers”, în traducerile englezești şi în original] înseamnă rămas în 
urmă, întors în direcţia greșită /,„pe invers”, conform cu originalul], cu alte cuvinte, 
conștiența de a nu fi ceea ce vrei să fii. A fi necredincios, adică să te îndoieşti de realitatea 
a ceea ce asumi, înseamnă a fi îndărătnic. 

„Până când voi fi cu voi” înseamnă că împlinirea dorinţei tale este dictată de 
schimbarea ta spre starea corectă de conștienţă. E ca şi cum ceea ce dorești îţi spune că nu 
va fi al tău până ce nu te întorci de la a fi necredincios şi îndărătnic spre virtute /vezi cap. 
20, pag. 34]. După cum deja s-a spus, virtutea [dreptatea] este conştienţa de a fi deja ceea 
ce vrei să fii. 

Prin credință, /el, Moise] a părăsit Egiptul, fără să se teamă de urgia 


regelui, căci a rămas neclintit, ca cel care vede pe Cel nevăzut. 
Evrei 11:27 


„Egiptul” înseamnă întuneric, credința în mulți zei (cauze). „Regele” simbolizează 
puterea condiţiilor sau circumstanțelor externe. „El este conceptul tău despre tine ca deja 
fiind ceea ce vrei să fii. „A rămâne neclintit, ca cel care vede pe Cel nevăzut” înseamnă a 
stărui în asumpţia că dorința ta este deja împlinită. Așadar, acest citat înseamnă că, prin 
stăruirea_ în asumpţia că deja ești persoana care vrei să fii, te ridici deasupra tuturor 
îndoielilor, fricilor, credințelor în puterea condiţiilor sau circumstanțelor externe; iar lumea 
ta se conformează inevitabil asumpției tale. 


Definiţiile din dicționar ale credinței, 
„înălţarea minţii sau înţelegerii spre adevăr” — „aderarea fermă la principiu”, 
sunt atât de adecvate încât se poate să fi fost scrise cu gândul la legea asumpției însăși. 


Credinţa nu se întreabă — Credinţa ştie. 


Capitolul douăzeci şi şase 


DESTIN 


Destinul tău este ceea ce trebuie, inevitabil, să experimentezi. Este într-adevăr un 
număr infinit de destine individuale, fiecare, odată atins, fiind locul de început al unui nou 
destin. 


Din moment ce viaţa e infinită, conceptul unui destin final este de neînchipuit. Când 
înțelegem că propria conştienţă este singura realitate, cunoaștem că această conştiență este 
singurul creator. Aceasta înseamnă că propria ta conştienţă este creatorul destinului tău. De 
fapt, îți creezi destinul în fiecare clipă, fie că știi, fie că nu știi. Multe din cele bune şi chiar 
minunate au intrat în viaţa ta fără ca tu să ai nici cea mai vagă bănuială că eşti creatorul lor. 


Totuși, înțelegerea cauzelor experienţei tale şi cunoașterea că tu eşti singurul 
creator al conținutului vieţii tale, cu bune şi rele, nu numai că te va face un mai atent 
observator al tuturor fenomenelor, dar, prin conştientizarea puterii propriei tale 
conştiente, îți intensifică recunoştinţa pentru bogăţia şi măreția vieții. 


Indiferent de experienţele tale contrare ocazionale, este destinul tău să te ridici spre 
stări de conştiență tot mai înalte şi să aduci în manifestare tot mai mult din minunile 
infinite ale creaţiei. 


De fapt, eşti destinat să atingi punctul în care realizezi că, prin propria ta dorință, îţi 
poți crea conștient toate destinele tale succesive. 


Studiul acestei cărți, cu expunerile sale detaliate ale conștienței și operării legii 
asumpției, este cheia principală a împlinirii conștiente a celui mai înalt destin al tău. 


Chiar în această zi începe-ţi noua viață. Abordează fiecare experiență dintr-o nouă 
concepţie — cu o nouă stare de conştiență. Asumă-ţi ce-i mai nobil şi mai bun pentru tine în 
orice privinţă şi continuă de acolo. 


Indrăzneşte — mari minuni sunt cu putinţă. 


Capitolul douăzeci şi şapte 


VENERAȚIE 


Că n-ai fi făcut nimic din ce ai făcut 
dacă nu l-ai fi iubit /sau, „dacă l-ai fi urât” ]. 
[,„, Pentru că iubeşti toate cele ce sunt și nimic nu urgiseşti din cele ce ai făcut, că dacă ai fi 
urât un lucru, nu l-ai fi plăsmuit. ] 
Cartea înţelepciunii lui Solomon 11:24 


În toată creaţia, în toată eternitatea, în toate sferele fiinţei tale infinite, cel mai de 
seamă dintre toate lucrurile minunate este acela subliniat în primul capitol al acestei cărți. 
Tu ești Dumnezeu. Tu eşti acel „EU SUNT cel ce SUNT”. 


Tu ești conştiență. Tu eşti creatorul. Acesta e misterul, acesta este mărețul secret 
cunoscut de vizionari, proroci şi mistici de-a lungul veacurilor. 


Acesta este adevărul pe care nu-l poţi niciodată cuprinde intelectualicește. 


Cine e acest tu? Că ai fi tu, Ion Popescu sau Maria Popescu e absurd. Este conștiența 
care cunoaște că tu eşti lon Popescu sau Maria Popescu. Este sinele tău superior, sinele tău 
profund, fiinţa ta infinită. Spune-i cum vrei. Lucrul important e că este în tine, eşti tu, este 
lumea ta. Acest lucru stă la baza legii neschimbătoare a asumpţiei. Pe acest lucru se zideşte 
întreaga ta existență. Acest lucru e temelia fiecărui capitol al acestei cărți. Nu, nu poţi 
cunoaște asta intelectual, nu o poţi dezbate, nu o poţi verifica. O poți numai simți. 


Poți numai fi conștient de ea. 


Devenind conştient de acest lucru, o senzaţie măreaţă îți pătrunde fiinţa. Trăieşti cu 
un sentiment perpetuu de venerație. Cunoaşterea că făcătorul tău este însuşi sinele tău și 
niciodată nu te-ar fi plăsmuit dacă nu te-ar fi iubit trebuie că-ţi umple inima de venerație, 
da, de adoraţie. Cineva care îţi cunoaște lumea din jurul tău în fiecare clipă este suficient 
pentru a te umple de un profund respect şi un sentiment de glorificare. 


Atunci când sentimentul tău de venerație este cel mai intens, atunci ești cel mai 
aproape de Dumnezeu, iar când ești cel mai aproape de Dumnezeu, viaţa ta e cu adevărat 
bogată. 


Cele mai profunde sentimente ale noastre sunt exact acelea pe care le 
putem exprima cel mai dificil, iar chiar şi în actul adorării, liniștea este lauda 
noastră cea mai înaltă. 


